text:
ekstra lyskilde eller en eller flere LED-moduler uden at bevæge knækket i afskæringens albue horisontalt, skal målingerne foretages med denne lyskilde eller dette/disse LED-moduler aktiveret.
 6.3. Forskrifter for fjernlys
 6.3.1. For en forlygte, som er bestemt til at afgive fjernlys og nærlys, skal måling af den belysningsstyrke, som frembringes på skærmen af fjernlyset, finde sted ved samme indstilling af forlygten som ved målingerne i henhold til punkt 6.2.5 ovenfor; forlygter, som alene afgiver fjernlys, skal være justeret således, at området med størst belysningsstyrke er centreret omkring skæringspunktet af linjerne H-H og V-V; en sådan forlygte behøver alene opfylde de i punkt 6.3 omhandlede forskrifter. Prøvespændingerne skal være de samme som i punkt 6.2.4.4.
 6.3.2. Det er muligt at anvende flere lyskilder til fjernlyset, idet disse lyskilder skal være anført i enten regulativ nr. 37 (hvis dette er tilfældet, skal glødelamper arbejde ved deres referencelysflux) eller regulativ nr. 99.
 Det er også muligt, at en del af fjernlyset, der frembringes af en af disse lyskilder, anvendes udelukkende til korte signaler (overhalingsblink) som angivet af ansøgeren. Dette skal angives i den relevante tegning, og meddelelsesformularen skal indeholde en bemærkning herom.
 6.3.3. Den belysning, som fjernlyset frembringer på skærmen, skal opfylde følgende forskrifter:
 6.3.3.1.
 Skæringspunktet (HV) mellem linjerne HH og VV skal befinde sig inden for isoluxkurven svarende til 80 % af den maksimale illuminans. Den maksimale illuminans, herefter betegnet Emax, skal befinde sig mellem 70 og 345 lux.
 6.3.3.2.
 Det referencemærke, der er omhandlet i punkt 4.2.2.7 ovenfor, opnås ved følgende formel:
 Referencemærke = 0,146 Emax
 Denne værdi afrundes til værdierne: 17,5 - 20 - 25 – 27,5 - 30 – 37,5 - 40.
 6.3.3.3.
 Med udgangspunkt i punkt HV må illuminansen vandret mod højre og venstre ikke være mindre end 40 lux indtil en afstand på 1,125 m og 10 lux indtil en afstand på 2,25 m.
 6.4. De i punkt 6.2.5 til 6.3.2.3 ovenfor angivne illuminansværdier på skærmen måles ved hjælp af en fotoreceptor, hvis effektive arbejdsflade skal være indeholdt i et kvadrat med sidelængde 65 mm.
 6.5. Forskrifter vedrørende bevægelige reflektorer
 6.5.1. Med lygten fastgjort i henhold til alle de positioner, der er beskrevet i punkt 2.1.4, skal forlygten opfylde de fotometriske forskrifter i punkt 6.2 eller 6.3 eller begge punkter.
 6.5.2. Der foretages yderligere prøvninger, efter at reflektoren er blevet skråtstillet vertikalt opad med den vinkel, der er anført i punkt 2.1.4 eller med 2 grader, afhængig af, hvilken vinkel er den mindste, ved hjælp af forlygtens opretningsanordninger. Forlygten rettes derefter igen op nedad (ved hjælp af goniometeret), og de fotometriske specifikationer skal være opfyldt ved følgende punkter:
 Hovednærlysstråle: HV og 75 R (henholdsvis 75 L)
 Fjernlysstråle: E max, HV som procent af Emax
 Hvis indstillingsanordningen ikke tillader trinløs bevægelse, vælges stillingen nærmest 2 grader.
 6.5.3. Reflektoren stilles tilbage til dens nominelle vinkelposition som defineret i punkt 6.2.2, og goniometeret sættes tilbage i den oprindelige stilling. Reflektoren skråtstilles vertikalt nedad med den vinkel, der er anført i punkt 2.1.4, eller med 2 grader, afhængig af, hvilken vinkel er


text:
den mindste, ved hjælp af forlygtens indstillingsanordning. Forlygten rettes derefter igen op opad (f.eks. ved hjælp af goniometeret), og punkterne som anført i punkt 6.5.2 kontrolleres.
 7. MÅLING AF GENER OG/ELLER FUNKTIONSFORRINGELSE
 De gener og/eller den funktionsforringelse, som forvoldes af forlygternes nærlys, skal måles. (10)
 C. YDERLIGERE ADMINISTRATIVE BESTEMMELSER
 8. ÆNDRING AF EN FORLYGTETYPE OG UDVIDELSE AF GODKENDELSEN
 8.1. Enhver ændring af forlygtetypen, herunder ballasten, skal anmeldes til den administrative myndighed, som har godkendt forlygtetypen. Den pågældende myndighed kan da enten:
 8.1.1.
 skønne, at de foretagne ændringer næppe vil have mærkbare ugunstig virkninger, og at forlygten stadig opfylder forskrifterne, eller
 8.1.2.
 rekvirere en yderligere prøvningsrapport fra den tekniske tjeneste, som er ansvarlig for udførelse af prøvningen.
 8.2. De kontraherende parter, som anvender dette regulativ, underrettes om bekræftelse eller nægtelse af godkendelse, med angivelse af ændringerne, ved den i punkt 4.1.5. ovenfor foreskrevne procedure.
 8.3. Den kompetente myndighed, som meddeler udvidelse af en godkendelse, tildeler udvidelsen et serienummer og underretter de andre parter i 1958-overenskomsten, der anvender dette regulativ, ved hjælp af en meddelelse svarende til modellen i bilag 1 til dette regulativ.
 9. PRODUKTIONENS OVERENSSTEMMELSE
 9.1. Forlygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 6.
 9.2. Til efterprøvning af, at forskrifterne i punkt 9.1 er opfyldt, foretages passende kontrol af produktionen.
 9.3. Indehaveren af godkendelsen skal især:
 9.3.1.
 sørge for, at der findes procedurer til effektiv kontrol af produkternes kvalitet
 9.3.2.
 råde over det nødvendige udstyr til kontrol af overensstemmelsen af hver godkendt type
 9.3.3.
 drage omsorg for, at prøvningsdata registreres, og at de tilhørende dokumenter er til rådighed i et tidsrum, der fastsættes efter aftale med den administrative tjeneste
 9.3.4.
 analysere resultaterne af hver type prøvning, så det kontrolleres og sikres, at produktets egenskaber er stabile inden for den normale variation i en industriproduktion
 9.3.5.
 sikre, at der for hver produkttype mindst udføres de i dette regulativs bilag 8 foreskrevne prøvninger
 9.3.6.
 sørge for, at enhver stikprøve, der udviser tegn på manglende overensstemmelse ved den pågældende type prøvning, foranlediger udtagelse af endnu en stikprøve og endnu en prøvning. Der træffes alle nødvendige foranstaltninger til genetablering af den pågældende produktions overensstemmelse.
 9.4. Den kompetente myndighed, som har meddelt typegodkendelse, kan til hver en tid efterprøve de metoder til overensstemmelsesprøvning, som anvendes på de enkelte produktionsanlæg.
 9.4.1. Ved hver inspektion skal prøvningsoptegnelser og produktionsjournaler forelægges den besøgende inspektør.
 9.4.2. Inspektøren kan udtage stikprøver til prøvning i fabrikantens laboratorium. Hvor stort et antal stikprøver, der mindst skal udtages, kan fastsættes i forhold til resultaterne af fabrikantens egen kontrol.
 9.4.3. Hvis kvalitetsniveauet synes at være utilfredsstillende, eller det synes nødvendigt at kontrollere validiteten af de tests, der er udført i henhold til punkt 9.4.2 ovenfor, udtager inspektøren stikprøver til kontrol hos den tekniske tjeneste, der har foretaget typegodkendelsesprøvningen, under anvendelse af kriterierne i bilag 9.
 9.4.4. Den kompetente myndighed kan udføre enhver prøvning, som foreskrives i dette regulativ. Disse prøvninger foretages på stikprøver, som udtages

type: contracts

jurisdiction: EU


text:
på tilfældig måde, uden at det medfører gener for fabrikantens leveringsforpligtelser og i overensstemmelse med kriterierne i bilag 9.
 9.4.5. Den kompetente myndighed skal tilstræbe en inspektionshyppighed på én gang hvert andet år. Dette er imidlertid op til den kompetente myndigheds skøn og dens tillid til de ordninger, der skal sikre effektiv kontrol med produktionens overensstemmelse. Hvis der konstateres negative resultater, sikrer den kompetente myndighed, at der tages alle nødvendige skridt til, at produktionens overensstemmelse snarest muligt genoprettes.
 9.5. Der ses bort fra forlygter med åbenlyse fejl.
 9.6. Der ses bort fra referencemærket.
 9.7. Der ses bort fra målepunkterne 14 til 21 i tabellen i punkt 6.2.6 i dette regulativ.
 10. SANKTIONER I TILFÆLDE AF PRODUKTIONENS MANGLENDE OVERENSSTEMMELSE
 10.1. Godkendelser, som er meddelt for en type forlygte i henhold til dette regulativ, kan inddrages, såfremt kravene ikke opfyldes, eller såfremt en forlygte, som bærer godkendelsesmærket, ikke er i overensstemmelse med den godkendte type.
 10.2. Såfremt en af de kontraherende parter, der anvender dette regulativ, inddrager en godkendelse, som han tidligere har meddelt, skal han straks underrette de øvrige kontraherende parter, der anvender dette regulativ, herom ved hjælp af en meddelelse svarende til modellen i bilag 1 til dette regulativ.
 11. ENDELIGT OPHØR AF PRODUKTIONEN
 Hvis indehaveren af godkendelsen fuldstændig indstiller produktionen af en type forlygte, som er godkendt i henhold til dette regulativ, skal han underrette den myndighed, som har udstedt godkendelsen, herom. Ved modtagelse af den pågældende meddelelse skal myndigheden underrette de øvrige parter i 1958-overenskomsten, som anvender dette regulativ, herom ved hjælp af en formular svarende til modellen i bilag 1 til dette regulativ.
 12. NAVNE OG ADRESSER PÅ TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGERNE, OG PÅ DE ADMINISTRATIVE MYNDIGHEDER
 De parter i aftalen fra 1958, som anvender dette regulativ, meddeler De Forenede Nationers sekretariat navne og adresser på de tekniske tjenester, som er ansvarlig for udførelse af godkendelsesprøvninger, og på de administrative myndigheder, som meddeler godkendelser, og hvortil meddelelser udstedt i andre lande om godkendelse eller udvidelse, nægtelse eller inddragelse af typegodkendelse eller fuldstændig ophør af produktion skal sendes.
 13. OVERGANGSBESTEMMELSER
 13.1. Efter den officielle ikrafttrædelsesdato for supplement 9 kan ingen af de kontraherende parter, der anvender dette regulativ, nægte at meddele godkendelser i henhold til dette regulativ som ændret ved supplement 9 til den oprindelige udgave af regulativet.
 13.2. Fra 24 måneder efter ikrafttrædelsesdatoen for supplement 9 må kontraherende parter, som anvender dette regulativ, kun meddele godkendelse, hvis den type forlygte, som skal godkendes, opfylder forskrifterne i dette regulativ som ændret ved supplement 9 til den oprindelige udgave af regulativet.
 13.3. Godkendelser meddelt i henhold til de tidligere supplementer til dette regulativ forbliver gyldige.
 13.4. Kontraherende parter, der anvender dette regulativ, skal fortsat meddele godkendelser på grundlag af eventuelle tidligere supplementer til regulativet, forudsat at der er tale om udskiftningsforlygter til montering på allerede ibrugtagne køretøjer.
 13.5. Kontraherende parter, der anvender dette regulativ, må ikke nægte at meddele udvidelse af godkendelser i henhold til de forudgående supplementer til dette regulativ.
 (1) Der er


text:
i dette regulativ intet til hinder for, at en part i den overenskomst, i henhold til hvilken dette regulativ finder anvendelse, kan forbyde, at en PL-godkendt forlygte (forlygte med glas af et plastmateriale) kombineres med en mekanisk rudevasker (med visker) på de motorkøretøjer, som den pågældende registrerer.
 (2) For gasudladningslyskilder henvises til regulativ nr. 99.
 (3) Kan lygteglasset ikke adskilles fra forlygtens hus, er det tilstrækkeligt med en enkelt mærkning i henhold til punkt 4.2.5.
 (4) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Serbien og Montenegro, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (ubenyttet), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24 for Irland, 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30 (ubenyttet), 31 for Bosnien-Hercegovina, 32 for Letland, 33 (ubenyttet), 34 for Bulgarien, 35 (ubenyttet), 36 for Litauen, 37 for Tyrkiet, 38 (ubenyttet), 39 for Aserbajdsjan, 40 for Den Tidligere Jugoslaviske Republik Makedonien, 41 (ubenyttet), 42 for Det Europæiske Fællesskab (godkendelse meddelt af de enkelte medlemsstater, der anvender deres egne ECE-symboler), 43 for Japan, 44 (ubenyttet), 45 for Australien, 46 for Ukraine, 47 for Sydafrika, 48 for New Zealand, 49 for Cypern, 50 for Malta og 51 for Republikken Korea. De efterfølgende numre tildeles andre stater i den kronologiske orden, i hvilken de ratificerer eller tiltræder overenskomsten om ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter, hvorefter FN's generalsekretær giver de kontraherende parter i overenskomsten meddelelse herom.
 (5) Tekniske forskrifter for gasudladningslyskilder: se regulativ nr. 99.
 (6) Anvisninger for montering af lygter, hvor sådanne foranstaltninger er truffet, findes i regulativ nr. 48.
 (7) Disse bestemmelser gælder ikke for betjeningsanordningen.
 (8) Overensstemmelse med forskrifterne for elektromagnetisk kompatibilitet er relevant for de enkelte typer af køretøjer.
 (9) Lysstyrken i punkt 14 til og med 19 skal være således at:
 14 + 15 + 16 ≥ 0,3 lux og
 17 + 18 + 19 ≥ 0,6 lux.
 (10) Denne forskrift vil blive gjort til genstand for en anbefaling til de administrative myndigheder.
 BILAG 1
 MEDDELELSE
 (største format: A4 (210 × 297 mm))
 BILAG 2
 EKSEMPLER PÅ UDFORMNING AF GODKENDELSESMÆRKER
 Figur 1
 Figur 2
 Figur 3a
 Forlygten, som bærer ovenstående godkendelsesmærke, opfylder dette regulativs forskrifter for både nær- og fjernlys og er bestemt:
 alene til venstrekørsel
 til både højre- og venstrekørsel ved justering af indstillingen af den optiske enhed eller lyskilden på køretøjet
 Figur 3b
 Figur 4
 Figur 5
 Forlygten, som bærer ovenstående godkendelsesmærke, er en forlygte, som opfylder forskrifterne i dette regulativ i dets oprindelige form, med gasudladningslyskilde alene for nærlyset, og som har et lygteglas af plast og er konstrueret:
 til


text:
både højre- og venstrekørsel
 alene til højrekørsel
 Figur 6
 Figur 7a
 Figur 7b
 Forlygten, som bærer ovenstående godkendelsesmærke, opfylder dette regulativs forskrifter:
 med en gasudladningslyskilde alene for nærlyset og konstrueret alene til venstrekørsel.
 samme arrangement som figur 6, men tågeforlygten kan ikke tændes samtidigt med fjernlyset.
 Figur 8
 Figur 9
 Identifikation af en nærlysforlygte, som opfylder dette regulativs forskrifter og har lygteglas af plast,
 og som er sammenbygget, kombineret eller gensidigt indbygget med et R 8-halogenfjernlys.
 og som er konstrueret til begge færdselsretninger.
 Nærlyset må ikke være tændt samtidigt med halogenfjernlyset. Nærlyset er alene bestemt til højrekørsel.
 Nærlyset på ikke være tændt samtidigt med en anden gensidigt indbygget forlygte
 Figur 10
 Figur 11
 Eksempler på mulige forenklede mærkninger af sammenbyggede, kombinerede eller i hinanden indbyggede lygter monteret foran på køretøjet
 (De lodrette og vandrette linjer angiver lysanordningens form og opbygning skematisk. De hører ikke med til godkendelsesmærket).
 MODEL A
 MODEL B
 MODEL C
 MODEL D
 NB:
 De fire ovenstående eksempler svarer til en lygte, som bærer godkendelsesmærke for:
 en forreste positionslygte, godkendt i henhold til ændringsserie 01 til regulativ nr. 7, til montering i venstre side
 en forlygte med gasudladningsnærlys beregnet til højre- og venstrekørsel og gasudladningsfjernlys med maksimal styrke mellem 86 250 og 101 250 candela (angivet ved tallet 30), godkendt i henhold til dette regulativ i dets oprindelige form og med lygteglas af plast
 en tågeforlygte, som er godkendt i henhold til ændringsserie 02 til regulativ nr. 19 og er forsynet med lygteglas af plast
 en forreste retningsviserblinklygte af kategori 1a, godkendt i henhold til ændringsserie 01 til regulativ nr. 6.
 Figur 12
 Lygte, som er gensidigt indbygget i eller sammenbygget med en forlygte
 Eksempel 1
 Forlygtens lygtehus må kun være forsynet med det godkendelsesnummer, der er gældende, f.eks.:
 eller
 eller
 eller
 Eksempel 2
 Figur 13
 LED-moduler
 BILAG 3
 Figur A
 Måleskærm 1
 *
 Skalaforholdet ændres ikke
 Nærlys
 Figur B
 Måleskærm 2
 *
 Skalaforholdet ændres ikke
 Nærlys
 Figur C
 Målepunkter for lysstyrke
 BILAG 4
 Prøvninger for stabilitet af fotometriske præstationer af forlygter i brug
 PRØVNING PÅ KOMPLETTE FORLYGTER
 Efter at de fotometriske værdier er målt i henhold til dette regulativs forskrifter i punktet svarende til Emax for fjernlys og i punkterne HV, 50 R og B 50 L for nærlys (eller, for forlygter bestemt til venstrekørsel, HV, 50 L, B 50 R), skal et komplet prøveeksemplar af en forlygte afprøves for stabilitet af fotometriske præstationer under brug. Ved »komplet forlygte« forstås selve den komplette lygte, herunder ballast/ballaster og sådanne omgivende karrosseridele og lygter, som kan påvirke dens varmeafledning.
 Prøvningen skal udføres:
 a)
 i tør, stillestående luft ved en lufttemperatur på 23 °C ± 5 °C, og prøveeksemplaret skal være monteret på et underlag, som repræsenterer korrekt montering på køretøjet.
 b)
 i tilfælde af udskiftelige lyskilder: ved anvendelse af masseproducerede lyskilder med glødetråd, som er ældet i mindst én time, eller masseproducerede gasudladningslyskilder, som er ældet i mindst 15 timer, eller masseproducerede LED-moduler, som er ældet i mindst 48 timer, og som er nedkølet til den omgivende temperatur før


text:
påbegyndelse af prøvninger som specificeret i dette regulativ. De LED-moduler, der er leveret af ansøgeren, skal anvendes.
 Det anvendte måleudstyr skal svare til det, som anvendes til typegodkendelsesprøvning af forlygter.
 Prøveeksemplaret skal bringes i anvendelse uden af det afmonteres fra eller justeres i prøveopstillingen. Den anvendte lyskilde skal være en lyskilde af den kategori, der er specificeret for den pågældende forlygte.
 1. PRØVNING AF STABILITET AF FOTOMETRISKE PRÆSTATIONER
 Prøvningen finder sted i tør, stillestående luft ved en lufttemperatur på 223 °C ± 5 °C med den komplette forlygte fastgjort på et underlag, som repræsenterer korrekt montering på køretøjet.
 1.1. Ren forlygte
 Forlygten bringes til at fungere i 12 timer som beskrevet i punkt 1.1.1 og kontrolleres som beskrevet i punkt 1.1.2.
 1.1.1. Fremgangsmåde ved prøvningen
 Forlygten bringes til at fungere i det foreskrevne tidsrum, således at:
 a)
 I tilfælde, hvor kun én lygtefunktion (fjernlys eller nærlys) skal godkendes, er den tilsvarende lyskilde tændt i den foreskrevne tid (1)
 b)
 I tilfælde hvor nærlys og fjernlys er indbygget i hinanden, eller hvor tågeforlygte og forlygte til fjernlys er indbygget i hinanden:
 Såfremt ansøgeren erklærer, at forlygten skal anvendes med en enkelt lyskilde tændt (2) ad gangen, skal prøvningen gennemføres i overensstemmelse hermed, idet hver af de angivne funktioner successivt bringes til at fungere (1) i halvdelen af den i punkt 1.1 foreskrevne tid.
 I alle andre tilfælde (1)
 (2) skal forlygten underkastes følgende cyklus i det foreskrevne tidsrum:
 15 minutter med nærlyset tændt
 5 minutter med alle funktioner tændt.
 Hvis både nærlys og fjernlys frembringes af samme gasudladningslyskilde, er cyklussen:
 15 minutter med nærlyset tændt
 5 minutter med alle lyskilder, der bidrager til fjernlyset, tændt.
 c)
 Ved sammenbyggede lygtefunktioner skal alle enkeltfunktioner være tændt samtidig i den tid, der foreskrives for de enkelte lygtefunktioner (a), idet der også tages hensyn til brugen af i hinanden indbyggede lygtefunktioner (b) i henhold til fabrikantens forskrifter.
 d)
 Hvis et nærlys er konstrueret til at give kurvelys med en ekstra lyskilde, skal denne lyskilde være tændt i 1 minut og slukket i 9 minutter, mens kun nærlyset er aktiveret (se tillæg 1).
 e)
 Hvis fjernlyset anvender flere lyskilder i overensstemmelse med punkt 6.3.2, og hvis ansøgeren erklærer, at en del af fjernlysstrålen (en af disse ekstra lyskilder) udelukkende vil blive brugt til korte signaler (overhalingsblink), skal prøvningen udføres uden denne del af fjernlyset.
 1.1.1.2. Prøvespænding
 Spændingen tilføres prøveeksemplarets terminaler som følger:
 a)
 Hvor der er tale om udskiftelige glødetrådslyskilder, der drives direkte med spænding leveret af køretøjets strømsystem:
 Prøvningen skal udføres ved henholdsvis 6,3 V, 13,2 V eller 28,0 V, undtagen hvis ansøgeren specificerer, at prøveeksemplaret kan anvendes ved en anden spænding. I dette tilfælde skal prøvningen udføres med glødetrådslyskilden ved den højeste spænding, der kan anvendes.
 b)
 Hvor der er tale om udskiftelige gasudladningslyskilder: Prøvespændingen for elektroniske styringsanlæg for lyskilder er 13,2 ± 0,1 volt for 12 V-køretøjsspændingssystemer eller som nærmere angivet i ansøgningen om godkendelse.
 c)
 Hvor der er tale om ikke-udskiftelige lyskilder, der drives direkte med spænding leveret af køretøjets strømsystem: alle


text:
målinger på lygteenheder, der er udstyret med ikke-udskiftelige lyskilder (glødetrådslyskilder og/eller andre lyskilder) foretages ved 6,3 V, 13,2 V, 28,0 V eller andre spændinger svarende til de af ansøgeren afgivne specifikationer for køretøjets spændingssystem.
 d)
 Hvor der er tale om udskiftelige eller ikke-udskiftelige lyskilder, der forsynes uafhængigt af køretøjets forsyningsspænding og kontrolleres af systemet, eller om lyskilder forsynet via en forsynings- og funktionsenhed, anvendes ovenfor specificerede prøvespændinger på disse enheders indgangsterminaler. Prøvestationen kan forlange, at fabrikanten indleverer forsynings- og funktionsenheden eller den særskilte strømforsyning, der kræves til lyskilderne.
 e)
 LED-moduler skal måles ved henholdsvis 6,75 V, 13,2 V eller 28,0 V, hvis ikke andet er specificeret i dette regulativ. LED-moduler, der drives af et elektronisk styringsanlæg for lyskilder, skal måles som specificeret af ansøgeren.
 f)
 Hvis signallygter er sammenbyggede, kombinerede eller gensidigt indbyggede med prøveeksemplaret og drives ved andre spændinger end de nominelle mærkespændinger på henholdsvis 6 V, 12 V eller 24 V, skal spændingen justeres som angivet af fabrikanten for at opnå, at lygten fungerer fotometrisk korrekt.
 1.1.2. Prøvningsresultater
 1.1.2.1. Visuel inspektion:
 Når forlygten er stabiliseret ved rumtemperatur, skal forlygtens lygteglas og et eventuelt udvendigt glas rengøres med en ren, fugtig bomuldsklud. Den inspiceres derefter visuelt; der må ikke være synlig skævhed, deformation, revnedannelse eller farveændring hverken i lygteglasset eller i et eventuelt udvendigt glas.
 1.1.2.2. Fotometrisk prøvning:
 For at efterkomme dette regulativs forskrifter skal de fotometriske værdier efterprøves i følgende punkter:
 Nærlys:
 50 R - B 50 L - HV for forlygter bestemt til højrekørsel
 50 L - B 50 R - HV for forlygter konstrueret til venstrekørsel.
 Fjernlys: Emax-punktet.
 Der kan foretages endnu en opretning til korrektion for eventuel varmeforårsaget deformation af forlygtens sokkel (ændringen i afskæringslinjens position er omhandlet i punkt 2 i dette bilag).
 Mellem de fotometriske egenskaber og værdierne målt inden prøvningen kan tillades en afvigelse på 10 %, heri medregnet tolerancerne for den fotometriske metode.
 1.2. Tilsmudset forlygte
 Efter at være afprøvet som beskrevet i punkt 1.1 ovenfor bringes forlygten til at fungere i én time som beskrevet i punkt 1.1.1 efter at være forberedt som foreskrevet i punkt 1.2.1 og kontrolleret som foreskrevet i punkt 1.1.2.
 1.2.1. Klargøring af forlygten
 1.2.1.1. Prøveblanding
 1.2.1.1.1.
 Til forlygter med udvendigt lygteglas af glas:
 Blandingen af vand og forurenende stof, som skal påføres forlygten, skal bestå af:
 9 vægtdele kvartssand med kornstørrelse 0-100 μm,
 1 vægtdel vegetabilsk kulstøv (bøgetræ) med kornstørrelse 0-100 μm,
 0,2 vægtdel NaCMC (3), og
 en passende mængde destilleret vand med en specifik ledningsevne på ≤ 1 S/m.
 Blandingen må højst være 14 dage gammel.
 1.2.1.1.2.
 For forlygter med udvendigt lygteglas i plastmateriale:
 Blandingen af vand og forurenende stof, som skal påføres forlygten, består af:
 9 vægtdele kvartssand med kornstørrelse 0-100 μm
 1 vægtdel vegetabilsk kulstøv (bøgetræ) med kornstørrelse 0-100 μm
 0,2 vægtdel NaCMC (3)
 13 vægtdele destilleret vand med specifik ledningsevne ≤ 1 mS/m, og
 2 ± 2 ± 1 vægtdele overfladeaktivt stof (4).
 Blandingen må højst være 14 dage gammel.
 1.2.1.2. Påføring af blandingen på forlygten:
 Prøveblandingen påføres jævnt på hele


text:
forlygtens lysemitterende flade, hvorefter man lader den tørre. Denne procedure gentages, indtil lysstyrken er faldet til 15-20 % af de værdier, som er målt for hvert af følgende punkter under de i dette bilag beskrevne betingelser:
 Emax-punkt for nærlys/fjernlys og fjernlys alene
 50 R og 50 V (5) for en lygte, som alene afgiver nærlys og er bestemt til højrekørsel
 50 L og 50 V (5) for en lygte, som alene afgiver nærlys og er bestemt til venstrekørsel.
 2. PRØVNING AF ÆNDRING I AFSKÆRINGSLINJENS LODRETTE BELIGGENHED UNDER VARMEINDVIRKNING
 Denne prøvning består i at kontrollere, at afskæringslinjens lodrette flytning under indvirkning af varme ikke overstiger en foreskreven værdi for en nærlyslygte i brug.
 Efter at forlygten er afprøvet i henhold til punkt 1., underkastes lygten den i punkt 2.1 i dette bilag beskrevne prøvning uden at fjernes fra eller flyttes i forhold til prøveopspændingen.
 Hvis forlygten har en bevægelig reflektor, er det kun den position, der ligger tættest på den gennemsnitlige vertikale vinkel, der anvendes ved denne prøvning.
 2.1. Prøvning af nærlyslygter
 Prøvningen udføres i tør og stillestående luft ved en lufttemperatur på 23 ± 5 °C.
 Ved hjælp af en masseproduceret gasudladningslyskilde, som er ældet i mindst 15 timer, bringes forlygten til at fungere med nærlys uden at fjernes fra eller efterjusteres i forhold til prøveopspændingen. (Til denne prøve indstilles spændingen som foreskrevet i punkt 1.1.1.2.). Positionen af afskæringslinjens vandrette del (mellem VV og en lodret linje gennem punktet B 50 L for højrekørsel hhv. B 50 R for venstrekørsel) kontrolleres hhv. 3 minutter (r3) og 60 minutter (r60) efter at lygten har været i funktion.
 Måling af ændringen i afskæringslinjens position som beskrevet ovenfor kan udføres med enhver metode, som giver acceptabel nøjagtighed og reproducerbare resultater.
 2.2. Prøvningsresultater
 2.2.1. Resultatet, målt i milliradianer (mrad), anses for acceptabelt for en nærlyslygte, når den numeriske værdi målt på forlygten, ikke er over 1,0 mrad (Δr1 ≤ 1,0 mrad).
 2.2.2. Er denne størrelse imidlertid over 1,0 mrad, men ikke over 1,5 mrad (1,0 mrad < Δr1 ≤ 1,5 mrad), afprøves endnu en forlygte som beskrevet i punkt 2.1 efter tre på hinanden følgende gange at have været underkastet den nedenfor beskrevne cyklus for at stabilisere positionen af forlygtens mekaniske dele på et underlag, som er repræsentativt for korrekt montering på køretøjet:
 Nærlyset bringes til at fungere i én time (spændingen indstilles som foreskrevet i punkt 1.1.1.2).
 Nærlyset slukkes i én time.
 Forlygtetypen anses for acceptabel, såfremt gennemsnitsværdien af den numeriske værdi ΔrI målt på første prøve, og ΔrII, målt på den anden prøve, ikke er over 1,0 mrad.
 (1) Hvis den undersøgte forlygte er sammenbygget med lygter til signalgivning, eller hvis de er indbygget i hinanden, skal lygterne til signalgivning være tændt under prøvningen, undtagen hvis der er tale om et kørelys til brug i dagslys. Er der tale om retningsviserblinklygter skal de være tændt med blink og have et tændt/slukket-forhold på ca. 1.
 (2) Hvis to eller flere lyskilder er tændt samtidigt ved blink med forlygterne, skal dette ikke anses for


text:
normal brug af lyskilderne samtidigt.
 (3) NaCMC står for natriumsaltet af carboxymethylcellulose, også betegnet CMC. Den NaCMC, der indgår i smudsblandingen, skal have en substitutionsgrad (DS) på 0,6-0,7 og en viskositet på 200-300 cP i en 2 % opløsning ved 20 °C.
 (4) Tolerancen med hensyn til mængden skyldes nødvendigheden af at fremskaffe smuds, som spredes korrekt over hele plastlygteglasset.
 (5) 50 V er beliggende 375 mm under HV på den lodrette linje VV på måleskærmen, der befinder sig i en afstand af 25 m.
 Tillæg
 Oversigt over driftsperioder i forbindelse med prøvning af stabilitet af fotometriske præstationer
 BILAG 5
 Forskrifter for lygter med lygteglas af plast — prøvning af lygteglas eller materialeprøver samt af komplette lygter
 1. ALMINDELIGE FORSKRIFTER
 1.1. Prøver, som indleveres i henhold til punkt 2.2.5 og 2.3 i dette regulativ, skal opfylde forskrifterne i punkt 2.1 til 2.5 nedenfor.
 1.2. De to prøver af komplette lygter/systemer, som indleveres i henhold til punkt 2.2.4 i dette regulativ, og som omfatter lygteglas af plast, skal hvad angår lygteglassets materiale opfylde forskrifterne nedenfor.
 1.3. Prøverne af lygteglas af plast eller materialeprøverne skal, med den eventuelle reflektor, som de er bestemt til anvendelse sammen med, underkastes godkendelsesprøvning i den kronologiske rækkefølge, som er angivet i tabel A i tillæg 1 til dette bilag.
 1.4. Kan lygtefabrikanten imidlertid godtgøre, at produktet allerede har bestået de i punkt 2.1 til 2.5 nedenfor foreskrevne prøvninger eller tilsvarende prøvninger i henhold til et andet regulativ, behøver de pågældende prøver ikke gentages; kun de i tillæg 1, tabel B, foreskrevne prøvninger er påbudt.
 1.5. Hvis forlygterne er bestemt til højrekørsel alene eller venstrekørsel alene kan prøvninger i henhold til dette bilag efter ansøgerens valg udføres på et enkelt prøveeksemplar.
 2. PRØVNINGER
 2.1. Modstandsdygtighed mod temperaturændringer
 2.1.1. Prøvninger
 Tre nye prøver (lygteglas) gennemgår fem cykliske forløb af temperatur- og fugtighedsændring (RH = relativ fugtighed) i henhold til følgende program:
 3 timer ved 40 ± 2 °C og 85-95 % RH
 1 time ved 23 ± 5 °C og 60-75 % RH
 15 timer ved – 30 ± 2 °C
 1 time ved 23 ± 5 °C og 60-75 % RH
 3 timer ved 80 ± 2 °C
 1 time ved 23 ± 5 °C og 60-75 % RH.
 Inden denne prøvning skal prøverne opbevares ved 23 ± 5 °C og 60-75 % RH i mindst fire timer.
 NB! Perioderne på én time ved 23 ± 5 °C skal indbefatte de overgangsperioder fra den ene temperatur til den anden, som er nødvendige for at undgå temperaturchok.
 2.1.2. Fotometriske målinger
 2.1.2.1. Metode
 Der foretages fotometriske målinger på prøverne før og efter prøvningen.
 Disse målinger finder sted med brug af en standardlygte i følgende punkter:
 B 50 L og 50 R for nærlyset fra en nærlyslygte eller en nærlys-/fjernlyslygte (B 50 R og 50 L for forlygter bestemt til venstrekørsel)
 Emax for fjernlyset fra fjernlyslygte eller fra nærlys-/fjernlyslygte.
 2.1.2.2. Resultater
 Afvigelsen mellem de fotometriske værdier, målt på hver prøve før og efter prøvning, må ikke være over 10 %,


text:
heri medregnet tolerancerne for den fotometriske metode.
 2.2. Modstandsdygtighed mod stoffer i atmosfæren og kemiske stoffer
 2.2.1. Modstandsdygtighed mod stoffer i atmosfæren
 Tre nye prøver (lygteglas eller materialeprøver) udsættes for stråling fra en kilde med en spektral energifordeling svarende til et sort legeme med en temperatur mellem 5 500 K og 6 000 K. Mellem kilden og prøverne anbringes passende filtre, som giver størst mulig reduktion af stråling med bølgelængde under 295 nm og over 2 500 nm. Prøverne udsættes for en belysningseffekt på 1 200 ± 200 W/m2 i et tidsrum, som bevirker, at de modtager en lysenergi på 4 500 MJ/m2 ± 200 MJ/m2. Inden for afdækningen skal temperaturen, målt på det sorte panel, som er anbragt i niveau med prøverne, være 50 ± 5 °C. For at sikre ensartet eksponering skal prøverne rotere omkring strålingskilderne med mellem 1 og 5 min– 1.
 Prøverne overbruses med destilleret vand med specifik ledningsevne mindre end 1 mS/m ved en temperatur på 23 ± 5 °C i henhold til følgende cyklus:
 Overbrusning
 :
 5 minutter
 Tørring
 :
 25 minutter.
 2.2.2. Modstandsdygtighed mod kemiske stoffer
 Efter udførelse af den i punkt 2.2.1 ovenfor beskrevne prøvning og den i punkt 2.2.3.1 nedenfor beskrevne måling behandles den ydre overflade af de tre nævnte prøver som beskrevet i punkt 2.2.2.2 med den i punkt 2.2.2.1 nedenfor foreskrevne blanding.
 2.2.2.1. Prøveblanding
 Prøveblandingen skal bestå af 61,5 % n-heptan, 12,5 % toluen, 7,5 % tetrachlorethan, 12,5 % trichlorethen og 6 % xylen (% v/v).
 2.2.2.2. Påføring af prøveblandingen
 Et stykke bomuldsklud (ifølge ISO 105) gennemvædes til mætning med den i punkt 2.2.2.1 ovenfor angivne blanding og lægges efter højst 10 sekunder på prøvens ydre overflade i et tidsrum af 10 minutter med et tryk på 50 N/cm2, svarende til en kraft på 100 N på et prøveareal på 14 × 14 mm.
 Inden for denne 10 minutters periode gennemvædes stofpuden igen med blandingen, således at sammensætningen af den påførte væske til stadighed er identisk med den foreskrevne prøveblanding.
 I påføringsperioden er det tilladt at kompensere for det tryk, der påføres prøven, for at forebygge revnedannelse.
 2.2.2.3. Rengøring
 Efter afslutning af påføringen af prøveblandingen tørres prøverne i fri luft og vaskes derefter med den i punkt 2.3 beskrevne opløsning. (Modstandsdygtighed over for detergenter) ved 23 ± 5 °C.
 Derefter skylles prøverne omhyggeligt med destilleret vand med et indhold af urenheder på højst 0,2 % ved 23 ± 5°C og aftørres derefter med en blød klud.
 2.2.3. Resultater
 2.2.3.1. Efter prøvningen for modstandsdygtighed over for stoffer i atmosfæren skal prøveeksemplarernes ydre overflade være fri for revner, ridser, afslag af fliser og deformation, og den gennemsnitlige variation i lysgennemstrømningen
 Δt = T2 – T3)/T2, målt på de tre prøveeksemplarer efter fremgangsmåden i tillæg 2 til dette bilag højst må være 0,020
 (Δtm < 0,020).
 2.2.3.2. Efter prøvningen for modstandsdygtighed over for kemiske stoffer må prøveeksemplarerne ikke bære spor af kemisk farvning, som vil kunne påvirke spredningen af lysstrømmen, idet den gennemsnitlige variation
 Δd = (T5 – T4)/T2, målt på de


text:
tre prøveeksemplarer efter fremgangsmåden i tillæg 2 til dette bilag højst må være 0,020
 (Δdm < 0,020).
 2.2.4. Modstandsdygtighed over for lyskildestråling
 Følgende prøvninger skal foretages:
 Flade prøver af hver enkelt af forlygtens lystransmitterende plastdele udsættes for lys fra gasudladningslyskilden. Parametrene, som f.eks. disse prøvers vinkler og afstande, skal være de samme som i forlygten. Prøverne skal have samme farve og eventuel overfladebehandling som delene i forlygten.
 Efter 1 500 timers kontinuerlig eksponering skal en ny gasudladningslyskilde opfylde de kalorimetriske forskrifter for det transmitterede lys, og prøvernes overflade skal være uden revner, ridser, afskalninger og deformation.
 2.3. Modstandsdygtighed over for detergenter og carbonhydrider
 2.3.1. Modstandsdygtighed over for detergenter
 Den ydre overflade af de tre prøver (lygteglas eller materialeprøver) opvarmes til 50 ± 5 °C og nedsænkes derefter i fem minutter i en blanding, hvis temperatur holdes på 23 ± 5 °C, og som består af 99 dele destilleret vand med et indhold af urenheder på højst 0,02 %, og én del alkylarylsulfonat.
 Ved afslutningen af prøvningen tørres prøveeksemplarerne ved 50 ± 5 °C. Prøveeksemplarernes overflade renses med en fugtig klud.
 2.3.2. Modstandsdygtighed over for carbonhydrider
 Den ydre overflade af disse tre prøver indgnides derefter let i ét minut med en bomuldsklud gennemblødt med en blanding af 70 % n-heptan og 30 % toluen (% v/v) og tørrer derefter i fri luft.
 2.3.3. Resultater
 Efter at de to ovennævnte prøvninger er udført efter hinanden, må den gennemsnitlige variation i lysgennemstrømningen
 Δt = (T2 – T3)/T2, målt på de tre prøveeksemplarer efter fremgangsmåden i tillæg 2 til dette bilag, højst må være 0,010
 (Δtm < 0,010).
 2.4. Modstandsdygtighed over for mekanisk nedbrydning
 2.4.1. Metode til mekanisk nedbrydning
 Ydersiden af de tre nye prøver (lygteglas) udsættes for ensartet mekanisk nedbrydning med den i tillæg 3 til dette bilag beskrevne metode.
 2.4.2. Resultater
 efter prøven skal variationerne:
 i transmissionen
 :
 Δt = (T2 – T3)/T2
 og i spredningen
 :
 Δd = (T5 – T4)/T2
 måles med den i tillæg 2 beskrevne metode i det område, der foreskrives i punkt 2.2.4 ovenfor. Gennemsnitsværdien for de tre prøveeksemplarer skal være således, at:
 Δtm ≤ 0,100
 Δdm ≤ 0,050.
 2.5. Prøvning for vedhæftning af eventuel coating
 2.5.1. Forbehandling af prøven
 I et areal på 20 mm × 20 mm af lygteglassets coatede overflade indridses med barberblad eller nål en inddeling bestående af kvadrater på ca. 2 mm × 2 mm. Trykket på barberblad eller nål skal være tilstrækkeligt til i det mindste at gennemskære coatingen.
 2.5.2. Beskrivelse af prøvningen
 Der benyttes klæbebånd med en vedhæftningsstyrke på 2 N/(cm bredde) ± 20 %, målt under de standardbetingelser, der foreskrives i tillæg 4 til dette bilag. Klæbebåndet, hvis bredde skal være mindst 25 mm, trykkes i mindst fem minutter mod den overflade, der er forberedt som beskrevet i punkt 2.5.1.
 Derefter belastes enden af klæbebåndet på en sådan måde, at vedhæftningskraften til overfladen afbalanceres af en kraft vinkelret på denne overflade. På dette stadium skal tapen afrives med en konstant hastighed på 1,5 m/s ± 0,2 m/s.
 2.5.3. Resultater


text:
Der må ikke være væsentlig beskadigelse af det inddelte areal. Der tillades beskadigelse af skæringspunkterne mellem kvadraterne eller ved kanterne af udskæringen, forudsat at det beskadigede område ikke udgør mere end 15 % af det inddelte område.
 2.6. Prøvning af komplet forlygte med lygteglas af plast
 2.6.1. Modstandsdygtighed over for mekanisk nedbrydning af lygteglassets overflade
 2.6.1.1. Prøvninger
 Lygteglasset i lygteprøve nr. 1 underkastes den i punkt 2.4.1. ovenfor beskrevne prøvning.
 2.6.1.2. Resultater
 Efter prøvningen må resultaterne af de fotometriske målinger, som er udført på forlygten i overensstemmelse med dette regulativ, højst være 30 % over de maksimalværdier, der foreskrives for punkterne B 50 L og HV, og højst 10 % under de mindsteværdier, der foreskrives for punkt 75 R (for forlygter bestemt til venstrekørsel anvendes punkterne B 50 R, HV og 75 L).
 2.6.2. Prøvning for vedhæftning af eventuel coating
 Lygteglasset i lygteprøve nr. 2 underkastes den i punkt 2.5. ovenfor beskrevne prøvning.
 Tillæg 1
 KRONOLOGISK RÆKKEFØLGE AF GODKENDELSESPRØVNINGER
 A. Prøvning af plastmaterialer (lygteglas eller materialeprøver, som er indleveret i henhold til punkt 2.2.4 i dette regulativ).
 Prøver
 Prøvninger
 Lygteglas eller materialeprøver
 Lygteglas
 1
 2
 3
 4
 5
 6
 7
 8
 9
 10
 11
 12
 13
 14
 1.1.
 Begrænset fotometri (pkt. 2.1.2)
 x
 x
 x
 1.1.1.
 Temperaturændring (pkt. 2.1.1)
 x
 x
 x
 1.2.
 Begrænset fotometri (pkt. 2.1.2)
 x
 x
 x
 1.2.1.
 Transmis-sionsmåling
 x
 x
 x
 x
 x
 x
 x
 x
 x
 1.2.2.
 Spredningsmåling
 x
 x
 x
 x
 x
 x
 1.3.
 Stoffer i atmosfæren (pkt. 2.2.1)
 x
 x
 x
 1.3.1.
 Transmis-sionsmåling
 x
 x
 x
 1.4.
 Kemiske stoffer (pkt. 2.2.2)
 x
 x
 x
 1.4.1.
 Spredningsmåling
 x
 x
 x
 1.5.
 Detergenter (pkt. 2.3.1)
 x
 x
 x
 1.6.
 Carbonhydrider (pkt. 2.3.2)
 x
 x
 x
 1.6.1.
 Transmis-sionsmåling
 x
 x
 x
 1.7.
 Nedbrydning (pkt. 2.4.1)
 x
 x
 x
 1.7.1.
 Transmis-sionsmåling
 x
 x
 x
 1.7.2.
 Spredningsmåling
 x
 x
 x
 1.8.
 Vedhæftning (pkt. 2.5)
 x
 1.9.
 Modstands-dygtighed over for lyskildestråling (pkt. 2.2.4)
 x
 B. Prøvning af komplette forlygter (indleveret i henhold til punkt 2.2.3) i dette regulativ).
 Prøvninger
 Komplet forlygte
 Prøveeksemplar nr.
 1
 2
 2.1.
 Nedbrydning (pkt. 2.6.1.1.1)
 x
 2.2.
 Fotometri (pkt. 2.6.1.2)
 x
 2.3.
 Vedhæftning (pkt. 2.6.2)
 x
 Tillæg 2
 Metode til måling af lysspredning og -transmission
 1. UDSTYR (se illustration)
 Lysstrålen fra en kollimator K, hvis halve divergens β/2 = 17,4 × 10–4 rd, begrænses af en blænder DT med en åbning på 6 mm, op mod hvilken prøveholderen anbringes.
 Et konvergent akromatisk linse L2, korrigeret for sfærisk aberration, forbinder blænderen DT med modtageren R; diameteren af linsen L2 skal være sådan, at den ikke afblænder det lys, der udsendes af prøveeksemplaret i en kegle med en halv topvinkel på β/2 = 14°.
 En ringformet blænder DD, med vinkler α/2 = 1° og αmax/2 = 12° anbringes i linsens billedbrændplan L2.
 Den uigennemsigtige centrale del af blænderen er nødvendig for at eliminere lys, som kommer direkte fra lyskilden. Blænderens centrale del skal kunne fjernes fra lysstrålen på en sådan måde, at den kan føres tilbage nøjagtigt i udgangsstillingen.
 Afstanden L2 DT og brændvidden F2
 (1) af


text:
linsen L2 skal være valgt således, at billedet af DT fuldstændig dækker modtageren R.
 Sættes den initiale indfaldende flux til 1 000 enheder, skal den absolutte præcision af hver aflæsning være bedre end 1 enhed.
 2. MÅLINGER
 Der foretages følgende aflæsninger:
 Aflæsning
 Med prøve
 Med midterafsnitaf DD
 Repræsenteret mængde
 T1
 nej
 nej
 indfaldende flux i første aflæsning
 T2
 ja
 (før prøvning)
 nej
 flux afgivet af det nye materiale i et felt på 24°
 T3
 ja
 (før prøvning)
 nej
 flux transmitteret af det afprøvede materiale i et felt på 24°
 T4
 ja
 (før prøvning)
 ja
 flux spredt af det nye materiale
 T5
 ja
 (før prøvning)
 ja
 flux spredt af det afprøvede materiale
 Figur 1
 Optisk opstilling til måling af variationer i spredning og transmission
 (1) For L2 anbefales en brændvidde på ca. 80 mm.
 Tillæg 3
 METODE FOR PRØVNING VED PÅSPRØJTNING
 1. Prøvningsudstyr
 1.1. Sprøjtepistol
 Den anvendte sprøjtepistol skal være udstyret med en dyse med en diameter på 1,3 mm, som giver mulighed for en væskestrømningshastighed på 0,24 ± 0,02 l/min. og et arbejdstryk på 6,0 bar – 0, + 0,5 bar.
 Under disse arbejdsbetingelser skal det opnåede blæsemønster på den overflade, der udsættes for nedbrydning, have en diameter på 170 mm ± 50 mm i en afstand af 380 mm ± 10 mm fra dysen.
 1.2. Prøveblanding
 Prøveblandingens sammensætning er følgende:
 Kvartssand med hårdhed 7 på Mohr-skalaen og kornstørrelse mellem 0 og 0,2 mm samt næsten normal fordeling med skarpkantethedsfaktor 1,8 til 2;
 Vand med hårdhed ikke over 205 g/m3 i en blanding bestående af 25 g sand pr. liter vand.
 2. Prøvning
 Lygteglassets ydre overflade udsættes én eller flere gange for den sandstråle, der frembringes som ovenfor beskrevet. Sandstrålen rettes omtrent vinkelret mod den overflade, som skal afprøves.
 Nedbrydningen kontrolleres ved hjælp af en eller flere prøver af glas, der anbringes som reference tæt ved det lygteglas, som afprøves. Blandingen påsprøjtes, indtil ændringen i lysspredning på prøven eller prøverne, målt ved den i tillæg 2 beskrevne metode, er sådan, at:
 Der kan anvendes flere referenceprøver for at kontrollere, at hele den afprøvede overflade er ensartet nedbrudt.
 Tillæg 4
 PRØVNING AF KLÆBEBÅNDETS VEDHÆFTNING
 1. FORMÅL
 Med metoden bestemmes den lineære vedhæftningskraft af et klæbebånd til en glasplade under standardbetingelser.
 2. PRINCIP
 Måling af den kraft, det kræver at løsrive et klæbebånd fra en glasplade i en vinkel på 90°.
 3. FORESKREVNE ATMOSFÆREFORHOLD
 Den omgivende luft skal have en temperatur på 23 ± 5 °C og 65 ± 15 % relativ fugtighed (RH).
 4. PRØVEEKSEMPLARER
 Inden prøven skal prøverullen af klæbebånd konditioneres i 24 timer i den foreskrevne atmosfære (se punkt 3 ovenfor).
 Fra hver rulle afprøves fem prøveeksemplarer, hver med en længde på 400 mm. De tre første vindinger på rullen kasseres, før prøveeksemplarerne aftages.
 5. FREMGANGSMÅDE
 Prøvningen finder sted i de i punkt 3 foreskrevne atmosfærebetingelser.
 De fem prøveeksemplarer udtages ved, at klæbebåndet udrulles radialt med en hastighed på ca. 300 mm/s, hvorefter prøveeksemplarerne inden for 15 sekunder påføres på følgende måde:
 Klæbebåndet anbringes gradvist på glasset, idet det


text:
påføres med en langsgående let gnidende bevægelse af fingeren uden overdrevent tryk, således at der ikke efterlades luftbobler mellem klæbebåndet og glaspladen.
 Prøven henligger i 10 minutter under de foreskrevne atmosfæriske betingelser.
 Træk ca. 25 mm af prøveobjektet fri af pladen i et plan vinkelret på prøveeksemplarets akse.
 Fastgør pladen og fold den frie ende af klæbebåndet tilbage i en vinkel på 90°. Påvirk prøven med en kraft således, at skillelinjen mellem klæbebånd og plade er vinkelret på denne kraft og vinkelret på pladen.
 Træk, så klæbebåndet løsnes med en hastighed på 300 mm/s ± 30 mm/s, og registrer den kraft, som kræves dertil.
 6. RESULTATER
 De fem målte værdier ordnes i rækkefølge, og medianværdien tages som måleresultat. Denne værdi udtrykkes i Newton pr. cm bredde af klæbebåndet.
 BILAG 6
 REFERENCECENTRUM
 Diameter = a
 BILAG 7
 MÆRKNING AF SPÆNDING
 Denne mærkning skal placeres på hver forlygtes lygtehus, hvis disse lygter kun indeholder gasudladningslyskilder og ballast, samt på hver af ballastens ydre dele.
 Ballasten/ballasterne er konstrueret til et **V-netværksystem.
 Denne mærkning skal placeres på lygtehusets af hver forlygte, som indeholder mindst en gasudladningslyskilde og ballast
 Ballasten/ballasterne er konstrueret til et **V-netværksystem.
 Ingen af glødelamperne og/eller LED-modulerne, som forlygten indeholder, er konstrueret til et 24V-netværksystem.
 BILAG 8
 Mindstekrav for metoder til kontrol af produktionens overensstemmelse
 1. GENERELT
 1.1. Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ.
 1.2. Hvad angår fotometriske præstationer anses masseproducerede forlygter ikke for uoverensstemmende, såfremt ved prøvning af de fotometriske præstationer af enhver på tilfældig måde udtaget forlygte og målt ved 13,5 V ± 0,1 V eller som ellers specificeret, og:
 enten
 udstyret med en udskiftelig standardgasudladningslyskilde i henhold til punkt 6.1.3. Gasudladningslyskildens lysflux kan afvige fra den referencelysflux, der er fastsat i regulativ nr. 99. Hvis dette er tilfældet, skal illuminansværdierne korrigeres tilsvarende.
 eller
 udstyret med den seriefremstillede gasudladningslyskilde og den seriefremstillede ballast. Lyskildens lysflux kan afvige fra den nominelle lysflux som følge af tolerancer for lyskilde og ballast som specificeret i regulativ nr. 99; de målte illuminansværdier må derfor korrigeres med 20 % i den gunstige retning.
 1.2.1.
 ingen illuminansværdi, hvis den er målt og korrigeret i henhold til punkt 1.2. ovenfor, afviger i ugunstig retning med mere end 20 % fra de værdier, som foreskrives i dette regulativ. For værdierne B 50 L (eller R) og på linje H/H2 (eller H/H3/H4) og derover må den maksimale afvigelse i ugunstig retning være henholdsvis:
 B 50 L (eller R) (1)
 :
 0,20 lx svarende til 20 %
 0,30 lx svarende til 30 %
 På linje H/H2 (eller linje H/H3/H4) og derover
 :
 0,30 lx svarende til 20 %
 0,45 lx svarende til 30 %
 1.2.2.
 eller såfremt
 1.2.2.1.
 for nærlyset, de i dette regulativ foreskrevne værdier er opfyldt i HV (med en tolerance på + 0,2 lx) og, knyttet til denne opretning, i et punkt i hvert område, som på måleskærmen (i en afstand af


text:
25 m) afgrænses af en cirkel med radius 15 cm omkring punkterne B 50 L (eller R) (1) (med en tolerance på + 0,1 lx), 75 R (eller L), 25 R1, 25 L2, samt på segment I
 1.2.2.2.
 og såfremt der for fjernlyset, med HV beliggende inden for isoluxkurven svarende til 0,75 Emax, er overholdt en tolerance på + 20 % for maksimalværdierne og – 20 % for minimumværdierne af de fotometriske værdier i ethvert målepunkt angivet i punkt 6.3 i dette regulativ.
 1.2.3.
 Såfremt resultaterne af den ovenfor beskrevne prøve ikke opfylder forskrifterne, kan forlygtens indstilling ændres, forudsat at lysstrålens akse ikke forskydes sideværts mere end 0,5° til højre eller venstre og ikke med mere end 0,2° opad eller nedad.
 1.2.4.
 Såfremt resultaterne af de ovenfor beskrevne prøver ikke opfylder forskrifterne, gentages prøvningen af forlygten med en anden standardgasudladningslyskilde eller gasudladningslyskilde og ballast, alt efter hvad der er relevant i henhold til punkt 1.2 ovenfor.
 1.3. Til efterprøvning af den lodrette ændring i afskæringslinjens beliggenhed under indvirkning af varme anvendes følgende metode:
 En af de udtagne forlygter afprøves med den i bilag 4, punkt 2.1, beskrevne metode efter tre på hinanden følgende gange at have gennemgået den i bilag 4, punkt 2.2.2 beskrevne cyklus.
 Forlygten anses for acceptabel, såfremt Δr (som defineret i punkt 2.1 og 2.2 i bilag 4 til dette regulativ) ikke overstiger 1,5 mrad.
 Er denne værdi over 1,5 mrad, men ikke over 2,0 mrad, afprøves endnu en forlygte, hvorefter gennemsnittet af de numeriske værdier for de to prøver ikke må være over 1,5 mrad.
 1.4. Kravene til kromaticitetskoordinaterne skal være opfyldt.
 1.5. Hvis den vertikale justering imidlertid ikke kan foretages gentagne gange til den påkrævede placering inden for tolerancerne beskrevet i punkt 6.2.2.3 i nærværende regulativ, skal et prøveeksemplar prøves efter metoden beskrevet i punkt 2 og 3 i bilag 10.
 2. MINIMUMSKRAV TIL KONTROL AF PRODUKTIONENS OVERENSSTEMMELSE VED FABRIKANTEN
 For hver type forlygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne udføres i overensstemmelse med dette regulativs bestemmelser.
 Konstateres der ved nogen prøvetagning manglende overensstemmelse hvad angår den pågældende type prøvning, udtages yderligere prøveeksemplarer, som afprøves. Fabrikanten træffer de nødvendige foranstaltninger for at sikre, at produktionen bringes i overensstemmelse.
 2.1. Prøvningernes art
 Prøvning for overensstemmelse med dette regulativ skal omfatte fotometriske egenskaber og efterprøvning af den lodrette ændring i afskæringslinjens beliggenhed under indvirkning af varme.
 2.2. Metoder, som anvendes ved prøvningerne
 2.2.1.
 Prøvningerne udføres generelt i overensstemmelse med metoderne i dette regulativ.
 2.2.2.
 Til enhver overensstemmelsesprøvning, som udføres af fabrikanten, kan ækvivalente metoder anvendes med samtykke fra den kompetente myndighed, som er ansvarlig for godkendelsesprøvninger. Det påhviler fabrikanten at godtgøre, at de anvendte metoder er ækvivalente med dem, som er fastlagt i dette regulativ.
 2.2.3.
 Anvendelse af punkt 2.2.1 og 2.2.2 forudsætter jævnlig kalibrering af prøvningsapparaturet og dets overensstemmelse med målinger foretaget af en kompetent myndighed.
 2.2.4.
 I alle tilfælde anvendes de referencemetoder, som er foreskrevet i dette regulativ, navnlig ved administrativ kontrol og prøveudtagning.
 2.3. Prøvetagningens art
 Der udtages


text:
på tilfældig måde prøver af forlygter fra en ensartet produktionsbatch. Ved en ensartet batch forstås et sæt forlygter af samme type, defineret i henhold til fabrikantens produktionsmetoder.
 Bedømmelsen skal sædvanligvis dække serieproduktion fra de enkelte fabrikker. En fabrikant kan dog samle resultaterne for samme type hidrørende fra flere fabrikker, som drives med samme kvalitetssystem og samme kvalitetsstyring.
 2.4. Målte og registrerede fotometriske egenskaber
 Der foretages fotometrisk måling på de udtagne forlygteprøver i de i regulativet fastlagte punkter, idet aflæsningen begrænses til punkterne Emax, HV (2), HL, HR (3) for fjernlys, og til punkterne B 50 L (eller R) (4) HV, 50 V, 75 R (eller L) og 25 L2 (eller R2) for nærlys (se figuren i bilag 3).
 2.5. Godkendelseskriterier
 Det påhviler fabrikanten at foretage en statistisk analyse af prøvningsresultaterne og i enighed med de kompetente myndigheder fastlægge acceptkriterier for produkterne med henblik på opfyldelse af forskrifterne for prøvning af produktionens overensstemmelse i punkt 9.1 i dette regulativ.
 Godkendelseskriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå kontrollen i overensstemmelse med bilag 9 (første prøveudtagning).
 (1) Bogstaverne i parentes refererer til forlygter til venstrekørsel.
 (2) Hvis fjernlyslygte og nærlyslygte er indbygget i hinanden, skal HV for fjernlys være samme målepunkt som for nærlys.
 (3) HL og HR: punkter på »hh« beliggende 1,125 m henholdsvis til venstre og højre for punkt HV.
 (4) Se fodnote 1.
 BILAG 9
 MINDSTEKRAV TIL PRØVEUDTAGNING VED EN INSPEKTØR
 1. GENERELT
 1.1. Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ.
 1.2. Hvad angår fotometriske præstationer anses masseproducerede forlygter ikke for uoverensstemmende, såfremt ved prøvning af de fotometriske præstationer af enhver på tilfældig måde udtaget forlygte og målt ved 13,5 V ± 0,1 V eller som ellers specificeret, og:
 enten
 udstyret med en udskiftelig standardgasudladningslyskilde i henhold til punkt 6.1.3. Gasudladningslyskildens lysflux kan afvige fra den referencelysflux, der er fastsat i regulativ nr. 99. Hvis dette er tilfældet, skal illuminansværdierne korrigeres tilsvarende.
 eller
 udstyret med den seriefremstillede gasudladningslyskilde og den seriefremstillede ballast. Lyskildens lysflux kan afvige fra den nominelle lysflux som følge af tolerancer for lyskilde og ballast som specificeret i regulativ nr. 99, og derfor kan de målte illuminansværdier korrigeres med 20 % i gunstig retning.
 1.2.1.
 ingen målt værdi afviger i ugunstig retning med mere end 20 % fra de værdier, som foreskrives i dette regulativ.
 I blændingszonen må den maksimale afvigelse være henholdsvis:
 B 50 L (eller R) (1)
 :
 0,20 lx svarende til 20 %
 0,30 lx svarende til 30 %
 På linje H/H2 (eller linje H/H3/H4) og derover
 :
 0,30 lx svarende til 20 %
 0,45 lx svarende til 30 %
 1.2.2.
 eller såfremt
 1.2.2.1.
 for nærlyset, de i dette regulativ foreskrevne værdier er opfyldt i HV (med en tolerance på + 0,2 lx) og, knyttet til denne opretning, i et punkt i hvert område, som


text:
på måleskærmen (i en afstand af 25 m) afgrænses af en cirkel med radius 15 cm omkring punkterne B 50 L (eller R) (1) (med en tolerance på + 0,1 lx), 75 R (eller L), 25 R1, 25 L2, samt på segment I
 1.2.2.2.
 og såfremt der for fjernlyset, med HV beliggende inden for isoluxkurven svarende til 0,75 Emax, er overholdt en tolerance på + 20 % for maksimalværdierne og - 20 % for minimumværdierne af de fotometriske værdier i ethvert målepunkt angivet i punkt 6.3 i dette regulativ. Der ses bort fra referencemærket.
 1.2.3.
 Såfremt resultaterne af den ovenfor beskrevne prøve ikke opfylder forskrifterne, kan forlygtens indstilling ændres, forudsat at lysstrålens akse ikke forskydes sideværts mere end 0,5° til højre eller venstre og ikke med mere end 0,2° opad eller nedad.
 1.2.4.
 Såfremt resultaterne af de ovenfor beskrevne prøver ikke opfylder forskrifterne, gentages prøvningen af forlygten med en anden standardgasudladningslyskilde eller gasudladningslyskilde og ballast, alt efter hvad der er relevant i henhold til punkt 1.2 ovenfor.
 1.3. Til efterprøvning af den lodrette ændring i afskæringslinjens beliggenhed under indvirkning af varme anvendes følgende metode:
 En af de udtagne forlygter afprøves med den i bilag 4, punkt 2.1, beskrevne metode efter tre på hinanden følgende gange at have gennemgået den i bilag 4, punkt 2.2.2 beskrevne cyklus.
 Forlygten anses for acceptabel, såfremt Δr (som defineret i punkt 2.1 og 2.2 i bilag 4 til dette regulativ) ikke overstiger 1,5 mrad.
 Er denne værdi over 1,5 mrad, men ikke over 2,0 mrad, afprøves endnu en forlygte, hvorefter gennemsnittet af de numeriske værdier for de to prøver ikke må være over 1,5 mrad.
 1.4. Kravene til kromaticitetskoordinaterne skal være opfyldt.
 1.5. Hvis den vertikale justering imidlertid ikke kan foretages gentagne gange til den påkrævede position inden for tolerancerne beskrevet i punkt 6.2.2.3 i nærværende regulativ, skal et prøveeksemplar prøves efter metoden beskrevet i punkt 2 og 3 i bilag 10.
 2. FØRSTE PRØVEUDTAGNING
 Ved den første prøveudtagning udtages fire forlygter på tilfældig måde. Den første prøve på to lygter mærkes A, den anden prøve på to lygter mærkes B.
 2.1. Overensstemmelse
 2.1.1.
 Efter udtagning af prøver ved den i fig. 1 i dette bilag viste procedure anses masseproducerede forlygter for at være overensstemmende, såfremt afvigelserne af de målte værdier for forlygterne i ugunstig retning er:
 2.1.1.1.
 prøve A
 A1:
 én forlygte
 0 %
 én forlygte ikke over
 20 %
 A2:
 begge forlygter over:
 0 %
 men ikke over
 20 %
 gå til prøve B
 2.1.1.2.
 prøve B
 B1:
 begge forlygter
 0 %
 2.1.2.
 eller såfremt betingelserne i punkt 1.2.2 for prøve A er opfyldt.
 2.2. Manglende overensstemmelse
 2.2.1.
 Efter udtagning af prøver ved den i fig. 1 i dette bilag viste procedure anses masseproducerede forlygter for uoverensstemmende og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for forlygterne er:
 2.2.1.1.
 prøve A
 A3:
 én forlygte ikke over
 20 %
 én forlygte over
 20 %
 men ikke over
 30 %
 2.2.1.2.
 prøve B
 B2:


text:
i tilfælde A2:
 én forlygte over
 0 %
 men ikke over
 20 %
 én forlygte ikke over
 20 %
 B3:
 i tilfælde A2:
 én forlygte
 0 %
 én forlygte over
 20 %
 men ikke over
 30 %
 2.2.2.
 eller såfremt betingelserne i punkt 1.2.2 for prøve A ikke er opfyldt.
 2.3. Inddragelse af godkendelse
 Efter udtagning af prøver ved den i fig. 1 i dette bilag viste procedure anses prøverne for uoverensstemmende, og punkt 10 vil blive bragt i anvendelse, såfremt afvigelserne af de målte værdier for forlygterne er:
 2.3.1.
 prøve A
 A4:
 én forlygte ikke over
 20 %
 én forlygte over
 30 %
 A5:
 begge forlygter over:
 20 %
 2.3.2.
 prøve B
 B4:
 i tilfælde A2:
 én forlygte over
 0 %
 men ikke over
 20 %
 én forlygte over
 20 %
 B5:
 i tilfælde A2:
 begge forlygter over:
 20 %
 B6:
 i tilfælde A2:
 én forlygte
 0 %
 én forlygte over
 30 %
 2.3.3.
 eller hvis betingelserne i punkt 1.2.2 for prøve A og B ikke er opfyldt.
 3. GENTAGELSE AF PRØVEUDTAGNING
 I tilfælde A3, B2 og B3 skal prøveudtagningen senest to måneder efter anmeldelsen gentages ved udtagning af en tredje prøve C bestående af to forlygter og en fjerde prøve D bestående af to forlygter, fra beholdningen af enheder, som er produceret efter justering.
 3.1. Overensstemmelse
 3.1.1.
 Efter udtagning af prøver ved den i fig. 1 i dette bilag viste procedure anses masseproducerede forlygter for overensstemmende, såfremt afvigelserne af de målte værdier for forlygterne er:
 3.1.1.1.
 prøve C
 C1:
 én forlygte
 0 %
 én forlygte ikke over
 20 %
 C2:
 begge forlygter over:
 0%
 men ikke over
 20 %
 gå til prøve D
 3.1.1.2.
 prøve D
 D1:
 i tilfælde C2
 begge forlygter
 0 %
 3.1.2.
 eller hvis betingelserne i punkt 1.2.2 for prøve C er opfyldt.
 3.2. Manglende overensstemmelse
 3.2.1.
 Efter udtagning af prøver ved den i fig. 1 i dette bilag viste procedure anses masseproducerede forlygter for uoverensstemmende og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for forlygterne er:
 3.2.1.1.
 prøve D
 D2:
 i tilfælde C2
 én forlygte over
 0 %
 men ikke over
 20 %
 én forlygte ikke over
 20 %
 3.2.1.2.
 eller såfremt betingelserne i punkt 1.2.2 for prøve C ikke er opfyldt.
 3.3. Inddragelse af godkendelse
 Efter udtagning af prøver ved den i fig. 1 i dette bilag viste procedure anses prøverne for uoverensstemmende, og punkt 11 vil blive bragt i anvendelse, såfremt afvigelserne af de målte værdier for forlygterne er:
 3.3.1.
 prøve C
 C3:
 én forlygte ikke over
 20 %
 én forlygte over
 20 %
 C:4
 begge forlygter over:
 20 %
 3.3.2.
 prøve D
 D3:
 i tilfælde C2
 én forlygte 0 eller over
 0 %
 én forlygte over
 20 %
 3.3.3.
 eller såfremt betingelserne i punkt 1.2.2 for prøve C og D ikke er opfyldt.
 4. ÆNDRING I AFSKÆRINGSLINJENS LODRETTE POSITION
 Til efterprøvning af den lodrette ændring i afskæringslinjens beliggenhed under indvirkning af varme anvendes følgende metode:
 Efter udtagning af prøver som


text:
angivet i fig. 1 i dette bilag afprøves en af forlygterne i prøve A med den i bilag 4, punkt 2.1 beskrevne metode efter tre på hinanden følgende gange at have gennemgået den i bilag 4, punkt 2.2.2, beskrevne cyklus.
 Forlygten anses for acceptabel, såfremt Dr ikke er over 1,5 mrad.
 Er denne værdi over 1,5 mrad, men ikke over 2,0 mrad, skal den anden forlygte i prøve A underkastes prøvning, hvorefter gennemsnittet af de numeriske værdier for de to prøver ikke må være over 1,5 mrad.
 Er værdien 1,5 mrad for prøve A imidlertid ikke overholdt, underkastes begge forlygter i prøve B samme procedure, og for ingen af disse må værdien af Dr være over 1,5 mrad.
 Figur 1
 (1) Bogstaverne i parentes gælder for forlygter til venstrekørsel.
 BILAG 10
 Kontrol af »afskæring« for nærlyslygter ved hjælp af instrumenter
 1. GENERELT
 Hvis punkt 6.2.2.4 i dette regulativ finder anvendelse, skal kvaliteten af »afskæringen« prøves efter forskrifterne i punkt 2 nedenfor, og den vertikale og horisontale justering af lysstrålen ved hjælp af instrumenter skal foretages i henhold til forskrifterne i punkt 3 nedenfor.
 Før målingen af »afskæringens« kvalitet og gennemførelse af opretningsprocedure ved hjælp af instrumenter, skal der foretages en visuel første opretning i henhold til punkt 6.2.2.1 og 6.2.2.2 i dette regulativ.
 2. MÅLING AF »AFSKÆRINGENS« KVALITET
 For at bestemme afskæringens mindste skarphed skal der udføres målinger ved vertikal scanning gennem »afskæringens« horisontale del i vinkeltrin på 0,05° i en måleafstand på enten:
 a)
 10 m med en detektor med en diameter på ca. 10 mm eller
 b)
 25 m med en detektor med en diameter på ca. 30 mm.
 Den målestand, som prøvningen blev foretaget i, skal anføres i punkt 9 i meddelelsesformularen (se bilag 1 i dette regulativ).
 For at bestemme afskæringens største skarphed skal der udføres målinger ved vertikal scanning gennem »afskæringens« horisontale del i vinkeltrin på 0,05° udelukkende i en afstand af 25 m og med en detektor med en diameter på ca. 30 mm.
 »Afskæringens« kvalitet anses for acceptabel, hvis forskrifterne i punkt 2.1 til 2.3 nedenfor er i overensstemmelse med mindst ét sæt målinger.
 2.1. Ikke mere end én »afskæring« må være synlig. (1).
 2.2. »Afskæringens« skarphed
 Skarphedsfaktoren G bestemmes ved vertikal scanning gennem den horisontale del af »afskæringen« 2,5° fra V-V, hvor:
 G = (log Eβ – log E(β + 0.1°)) hvor β = den vertikale position i grader.
 Værdien af G må ikke være mindre end 0,13 (mindste skarphed) og ikke større end 0,40 (største skarphed).
 2.3. Linearitet
 Den del af den horisontale »afskæring«, der bruges til vertikal justering, skal være horisontal mellem 1,5° og 3,5° fra linjen V-V (se figur 1 nedenfor).
 a)
 Inflektionspunkterne for »afskæringens« gradient ved de vertikale linjer ved 1.5°, 2.5° og 3.5° bestemmes ved ligningen:
 (d2 (log E)/dβ2 = 0).
 b)
 Den største vertikale afstand mellem de bestemte inflektionspunkter må ikke være større end 0,2 o.
 3. VERTIKAL OG HORISONTAL JUSTERING
 Hvis »afskæringen« opfylder kvalitetskravene i punkt 2 i dette bilag, kan justeringen af lysstrålen foretages


text:
ved hjælp af instrumenter.
 Figur 1
 Måling af »afskæringens« kvalitet
 3.1. Vertikal justering
 Idet man bevæger sig opad fra under linjen B (se figur 2 nedenfor) foretages der en vertikal scanning gennem den horisontale del af »afskæringen« 2,5° fra V-V. Inflektionspunktet (hvor d2 (log E) / dv2 = 0) bestemmes og placeres på linjen B, der ligger 1 % under H-H.
 3.2. Horisontal justering
 Ansøgeren skal angive en af følgende horisontale opretningsmetoder:
 a)
 »0,2 D-linje«-metoden (se figur 2 nedenfor).
 En enkel horisontal linje ved 0,2° D scannes fra 5° til venstre til 5° til højre, efter at lygten er blevet rettet op vertikalt. Den største gradient »G« bestemt ved ligningen (log Eβ – log E(β + 0.1°)), hvor β er den horisontale position i grader, må ikke være mindre end 0,08.
 Det inflektionspunkt, der findes på linjen 0,2 D, skal befinde sig på linjen A.
 Figur 2
 Vertikal og horisontal justering ved hjælp af instrumenter — metoden med horisontallinjescanning
 b)
 »3-linje«-metoden (se figur 3 nedenfor)
 Der skal scannes tre vertikale linjer fra 2° D til 2° U ved 1°R, 2°R og 3°R, efter at lygten er rettet op vertikalt. De respektive største gradienter »G«, der bestemmes ved hjælp af ligningen:
 G = (log Eβ – log E(β + 0.1°))
 hvor β er den vertikale position i grader, må ikke være mindre end 0,08. De inflektionspunkter, der findes på de tre linjer, skal bruges til at aflede en ret linje. Denne linjes skæringspunkt med linjen B, som blev fundet ved udførelse af den vertikale opretning, skal placeres på V-linjen.
 Figur 3
 Vertikal og horisontal justering ved hjælp af instrumenter — metoden med tre linje-scanning
 (1) Dette punkt bør ændres, når der foreligger en objektiv prøvningsmetode.
 BILAG 11
 Forskrifter for LED-moduler og forlygter med LED-moduler
 1. ALMINDELIGE FORSKRIFTER
 1.1. Hver af de indleverede LED-moduler skal være i overensstemmelse med de relevante specifikationer i dette regulativ, når de prøves med eventuelt medfølgende elektroniske styringsanlæg for lyskilder.
 1.2. LED-moduler skal være således konstrueret, at de ved normal brug er og forbliver funktionsdygtige. De må heller ikke frembyde andre konstruktions- eller fremstillingsfejl.
 1.3. LED-moduler skal være manipulationssikrede.
 1.4. Udtagelige LED-moduler skal være konstrueret således:
 1.4.1.
 at de fotometriske specifikationer for forlygten er opfyldt, når LED-modulet udtages og udskiftes med et andet modul leveret af ansøgeren og mærket med samme identifikationskode for lyskildemodulet
 1.4.2.
 at LED-moduler med forskellige identifikationskoder for lyskildemodulerne inden i samme lygtehus, ikke er indbyrdes udskiftelige.
 1.5. Elektroniske styringsanlæg for lyskilder kan udgøre en del af LED-modulerne.
 2. FREMSTILLING
 2.1. LED'erne på LED-modulet skal være forsynet med egnede fastgørelseselementer.
 2.2. Fastgøreleseselementerne skal være solide og godt fastgjort til LED'erne og LED-modulet.
 3. PRØVNINGSBETINGELSER
 3.1. Gennemførelse
 3.1.1. Alle prøver skal prøves som specificeret i punkt 4 nedenfor
 3.1.2. Arten af lyskilde i et LED-modul skal være lysemitterende dioder (LED) som defineret i regulativ nr. 48, punkt 2.7.1, navnlig hvad angår elementet synlig stråling. Andre slags lyskilder er ikke tilladt.
 3.2. Driftsbetingelser
 3.2.1. Driftsbetingelser for LED-moduler
 Alle prøver skal prøves under de betingelser, der er


text:
specificeret i punkt 6.2.4.4 i dette regulativ. Hvis andet ikke er specificeret i dette bilag, skal LED-modulerne prøves inden i forlygten som indleveret af fabrikanten.
 3.2.2. Omgivende temperatur
 For så vidt angår måling af elektriske og fotometriske egenskaber, skal forlygten anvendes i tør, stillestående luft ved en temperatur på 23 °C ± 5 °C.
 3.3. Ældning
 Hvis ansøgeren anmoder herom, skal LED-modulet være i drift i en periode på 15 timer og nedkøles til omgivende temperatur før påbegyndelse af prøvningerne specificeret i dette regulativ.
 4. SÆRLIGE FORSKRIFTER OG PRØVNINGER
 4.1. Uv-stråling
 Uv-strålingen fra et LED-modul skal være således at:
 hvor:
 S(l)(enhed: 1) er den spektrale vægtningsfunktion
 km = 683 lm/W er den maksimale værdi af strålingens lyseffektivitet.
 (Definitioner på andre symboler findes i punkt 4.1.1 i bilag 9 til regulativ nr. 112).
 Denne værdi beregnes ved hjælp af intervaller fra et nanometer. Uv-strålingen vægtes efter de værdier, som er angivet i Uv-tabellen nedenfor:
 l
 S(l)
 250
 0,430
 255
 0,520
 260
 0,650
 265
 0,810
 270
 1,000
 275
 0,960
 280
 0,880
 285
 0,770
 290
 0,640
 295
 0,540
 300
 0,300
 305
 0,060
 310
 0,015
 315
 0,003
 320
 0,001
 325
 0,00050
 330
 0,00041
 335
 0,00034
 340
 0,00028
 345
 0,00024
 350
 0,00020
 355
 0,00016
 360
 0,00013
 365
 0,00011
 370
 0,00009
 375
 0,000077
 380
 0,000064
 385
 0,000530
 390
 0,000044
 395
 0,000036
 400
 0,000030
 Uv-tabel: Værdierne er i overensstemmelse med »IRPA/INIRC Guidelines on limits of exposure to ultraviolet radiation« De valgte bølgelængder (i nanometre) er repræsentative; andre værdier bør interpoleres.


text:
 Vigtig juridisk meddelelse
 |
 22005A0217(01)
 Aftale mellem Den Europæiske Union og Republikken Bulgarien om rammerne for Republikken Bulgariens deltagelse i Den Europæiske Unions krisestyringsoperationer
 EU-Tidende nr. L 046 af 17/02/2005 s. 0050 - 0056
 Aftalemellem Den Europæiske Union og Republikken Bulgarien om rammerne for Republikken Bulgariens deltagelse i Den Europæiske Unions krisestyringsoperationerDEN EUROPÆISKE UNION,på den ene side, ogREPUBLIKKEN BULGARIEN,på den anden side,i det følgende benævnt "parterne",har ud fra følgende betragtninger:(1) Den Europæiske Union (EU) kan beslutte at iværksætte krisestyringsaktioner.(2) Den Europæiske Union træffer afgørelse om, hvorvidt tredjelande skal anmodes om at deltage i en EU-krisestyringsoperation. Republikken Bulgarien kan imødekomme anmodningen fra Den Europæiske Union og tilbyde at yde et bidrag. Den Europæiske Union vil i sådanne tilfælde beslutte, om EU skal tage imod tilbuddet fra Republikken Bulgarien om at bidrage.(3) Hvis Den Europæiske Union beslutter at gennemføre en militær krisestyringsoperation med anvendelse af NATO-aktiver og -kapacitet, kan Republikken Bulgarien afgive en principerklæring om, at den agter at deltage i operationen.(4) Det Europæiske Råd godkendte på mødet den 24. og 25. oktober 2002 i Bruxelles retningslinjerne for gennemførelse af de bestemmelser, der blev fastlagt på Det Europæiske Råds møde den 7.- 9. december 2000 i Nice om inddragelse af de europæiske medlemmer af NATO, der ikke er medlemmer af EU, i EU-ledede krisestyringsoperationer.(5) Betingelserne for Republikken Bulgariens deltagelse i EU-krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne for hver enkelt af de pågældende operationer.(6) En sådan aftale foregriber ikke Den Europæiske Unions selvstændige beslutningstagning og anfægter ikke Republikken Bulgariens mulighed for at træffe afgørelse i hvert enkelt tilfælde om deltagelse i en EU-krisestyringsoperation.(7) En sådan aftale bør kun vedrøre fremtidige EU-krisestyringsoperationer, og den bør ikke anfægte eventuelle gældende aftaler om Republikken Bulgariens deltagelse i en allerede indledt EU-krisestyringsoperationINDGÅET FØLGENDE AFTALE:AFDELING IGENERELLE BESTEMMELSERArtikel 1Afgørelser i tilknytning til deltagelsen1. Efter Den Europæiske Unions afgørelse om at anmode Republikken Bulgarien om at deltage i en EU-krisestyringsoperation, og så snart Republikken Bulgarien har besluttet at deltage, forelægger Republikken Bulgarien oplysninger om det bidrag, landet foreslår at yde Den Europæiske Union.2. Hvis Den Europæiske Union har besluttet at gennemføre en militær krisestyringsoperation med anvendelse af NATO-aktiver og -kapacitet, meddeler Republikken Bulgarien Den Europæiske Union, at den agter at deltage i operationen, og forelægger efterfølgende oplysninger om det bidrag, landet foreslår at yde.3. Den Europæiske Unions fastsættelse af omfanget af Republikken Bulgariens bidrag foretages i samråd med Republikken Bulgarien.4. Den Europæiske Union giver Republikken Bulgarien en foreløbig tilkendegivelse af det forventede bidrag til de fælles udgifter til operationen så snart som muligt med henblik på at bistå Republikken Bulgarien med hensyn til de nærmere enkeltheder i landets tilbud.5. Den Europæiske Union meddeler skriftligt Republikken Bulgarien resultatet af fastsættelsen af landets bidrag med henblik på at sikre Republikken Bulgariens deltagelse i overensstemmelse med bestemmelserne i denne aftale.Artikel 2Rammer1. Republikken Bulgarien tilslutter sig den fælles aktion, hvorved Rådet for Den Europæiske Union beslutter, at EU skal gennemføre en krisestyringsoperation, og enhver fælles aktion eller afgørelse, hvorved Rådet for Den


text: Europæiske Union beslutter at udvide en EU-krisestyringsoperation, i overensstemmelse med bestemmelserne i denne aftale og eventuelle nødvendige gennemførelsesordninger.2. Republikken Bulgariens bidrag til en EU-krisestyringsoperation anfægter ikke Den Europæiske Unions selvstændige beslutningstagning.Artikel 3Status for personel og styrker1. Status for det personel, der er udsendt til en civil EU-krisestyringsoperation, og/eller for de styrker, som Republikken Bulgarien har bidraget med til en militær EU-krisestyringsoperation, er normalt underlagt den aftale om status for styrkerne/missionen, der er indgået mellem Den Europæiske Union og den eller de stater, hvor operationen gennemføres.2. Status for det personel, der er udstationeret ved hovedkvarterer eller enheder uden for den eller de stater, hvor EU-krisestyringsoperationen finder sted, er underlagt arrangementer mellem de pågældende hovedkvarterer og enheder og Republikken Bulgarien.3. Med forbehold af den i stk. 1 omhandlede aftale om status for styrkerne/missionen har Republikken Bulgarien jurisdiktion over sit personel, der deltager i EU's krisestyringsoperation.4. Republikken Bulgarien har ansvaret for at behandle klager fra eller vedrørende et medlem af dens personel i forbindelse med deltagelse i en EU-krisestyringsoperation. Republikken Bulgarien har ansvaret for eventuelt at indlede retsforfølgning af et medlem af dens personel eller at pålægge vedkommende en disciplinær sanktion.5. Republikken Bulgarien fremsætter en erklæring i forbindelse med frafaldet af krav mod enhver stat, der deltager i en EU-krisestyringsoperation, hvori Republikken Bulgarien deltager, og fremsætter den ved undertegnelsen af denne aftale. En model for en sådan erklæring findes i bilaget til denne aftale.6. Den Europæiske Union forpligter sig til at sikre, at dens medlemsstater fremsætter en erklæring i forbindelse med frafaldet af krav i forbindelse med Republikken Bulgariens senere deltagelse i en EU-krisestyringsoperation, og til at gøre dette ved undertegnelsen af denne aftale. En model for en sådan erklæring findes i bilaget til denne aftale.Artikel 4Klassificerede oplysninger1. Republikken Bulgarien træffer passende foranstaltninger til at sikre, at EU-klassificerede oplysninger beskyttes i overensstemmelse med Rådets sikkerhedsforskrifter og supplerende retningslinjer fra de kompetente myndigheder, herunder retningslinjer fra EU's øverstbefalende for operationen for så vidt angår en militær EU-krisestyringsoperation eller retningslinjer fra EU's missionschef for så vidt angår en civil EU-krisestyringsoperation.2. Hvis EU og Republikken Bulgarien har indgået en aftale om sikkerhedsprocedurer med henblik på udveksling af klassificerede oplysninger, finder bestemmelserne i sådanne aftaler anvendelse i forbindelse med en EU-krisestyringsoperation.AFDELING IIBESTEMMELSER OM DELTAGELSE I CIVILE KRISESTYRINGSOPERATIONERArtikel 5Personel, der er udsendt til en civil EU-krisestyringsoperation1. Republikken Bulgarien sikrer, at det personel, den har udsendt til den civile EU-krisestyringsoperation, løser sine opgaver i overensstemmelse med:- den fælles aktion og efterfølgende ændringer, som omhandlet i artikel 2, stk. 1, i denne aftale- operationsplanen- gennemførelsesbestemmelserne.2. Republikken Bulgarien underretter i god tid missionschefen for EU's civile krisestyringsoperation og Generalsekretariatet for Rådet for Den Europæiske Union om eventuelle ændringer af bidraget til EU's civile krisestyringsoperation.3. Personel, der udsendes til EU's civile krisestyringsoperation, skal underkastes en lægeundersøgelse, vaccineres og af en kompetent myndighed i Republikken Bulgarien erklæres for egnet til tjenesten ud fra et lægeligt synspunkt. Det personel, der udsendes til EU's civile krisestyringsoperation, forelægger en kopi af denne erklæring.Artikel 6Kommandostruktur1. Det personel, der er udsendt af Republikken Bulgarien, løser sine opgaver og


text: handler udelukkende i EU's civile krisestyringsoperations interesse.2. Alt personel forbliver dog fuldt ud underlagt vedkommende nationale myndigheders kommando.3. De nationale myndigheder overdrager den operative kontrol til missionschefen for EU's civile krisestyringsoperation, som udøver denne kommando gennem en hierarkisk kommando- og kontrolstruktur.4. Missionschefen leder EU's civile krisestyringsoperation og varetager den daglige styring.5. Republikken Bulgarien har samme rettigheder og pligter i forbindelse med den daglige styring af operationen som de deltagende EU-medlemsstater i overensstemmelse med de retlige instrumenter, der er omhandlet i denne aftales artikel 2, stk. 1.6. Missionschefen for EU's civile krisestyringsoperation har ansvaret for den disciplinære kontrol med personellet fra EU's civile krisestyringsoperation. I det omfang det er nødvendigt, gennemføres disciplinære sanktioner af vedkommende nationale myndigheder.7. Republikken Bulgarien udpeger et nationalt kontaktpunkt (NPC) til at repræsentere sit nationale kontingent i operationen. NPC refererer til missionschefen for EU's civile krisestyringsoperation for så vidt angår nationale spørgsmål og er ansvarligt for den daglige disciplin i kontingentet.8. Den Europæiske Unions beslutning om at afslutte operationen træffes efter høring af Republikken Bulgarien, hvis Republikken Bulgarien stadig bidrager til EU's civile krisestyringsoperation på datoen for operationens afslutning.Artikel 7Finansielle aspekter1. Republikken Bulgarien afholder alle udgifter i forbindelse med landets deltagelse i operationen, medmindre udgifterne afholdes i fællesskab, således som det er fastlagt i driftsbudgettet for operationen, jf. dog artikel 8.2. Republikken Bulgarien har erstatningspligt i henhold til aftalen om missionsstatus, jf. denne aftales artikel 3, stk. 1, såfremt landet kendes ansvarligt for at have pådraget fysiske eller juridiske personer fra de stater, hvor operationen gennemføres, død, personskade, tab eller anden skade.Artikel 8Bidrag til driftsbudgettet1. Republikken Bulgarien bidrager til finansieringen af driftsbudgettet for EU's civile krisestyringsoperation.2. Republikken Bulgariens finansielle bidrag til driftsbudgettet er det mindste beløb af følgende to alternativer:a) den andel af referencegrundlaget, hvormed landets bruttonationalindkomst (BNI) står i forhold til den samlede bruttonationalindkomst (BNI) for alle de stater, der bidrager til operationens driftsbudget, ellerb) den andel af referencegrundlaget for driftsbudgettet, hvormed andelen af landets personel, der deltager i operationen, står i forhold til det samlede personel fra alle de stater, der deltager i operationen.3. Uanset stk. 1 og 2 bidrager Republikken Bulgarien dog ikke til finansieringen af dagpenge til personel fra Den Europæiske Unions medlemsstater.4. Uanset stk. 1 fritager Den Europæiske Union dog principielt tredjelande for betaling af finansielle bidrag til en bestemt civil EU-krisestyringsoperation, såfremt:a) Den Europæiske Union beslutter, at det tredjeland, der deltager i operationen, yder et væsentligt bidrag, som er af afgørende betydning for den pågældende operation, ellerb) BNI pr. indbygger i det tredjeland, der deltager i operationen, højst svarer til BNI i en af Den Europæiske Unions medlemsstater.5. Et arrangement med de praktiske retningslinjer for betalingen indgås mellem missionschefen for EU's civile krisestyringsoperation og de relevante administrative myndigheder i Republikken Bulgarien om Republikken Bulgariens bidrag til driftsbudgettet i forbindelse med EU's civile krisestyringsoperation. Dette arrangement skal bl.a. omfatte bestemmelser om følgende forhold:a) det pågældende beløbb) arrangementerne i forbindelse med indbetaling af det finansielle bidragc) revisionsproceduren.AFDELING IIIBESTEMMELSER OM DELTAGELSE I MILITÆRE KRISESTYRINGSOPERATIONERArtikel 9Deltagelse i EU's militære krisestyringsoperation1. Republikken Bulgarien sikrer, at dens


text: styrker og personel, som deltager i EU's militære krisestyringsoperation, løser deres opgaver i overensstemmelse med:- den fælles aktion og efterfølgende ændringer som omhandlet i artikel 2, stk. 1, i denne aftale- operationsplanen- gennemførelsesbestemmelserne.2. Det personel, der er udsendt af Republikken Bulgarien, løser sine opgaver og handler udelukkende i EU's militære krisestyringsoperations interesse.3. Republikken Bulgarien underretter i god tid EU's øverstbefalende for operationen om eventuelle ændringer i landets deltagelse i operationen.Artikel 10Kommandostruktur1. Alle styrker og alt personel, der deltager i EU's militære krisestyringsoperation, forbliver fuldt ud underlagt vedkommende nationale myndigheders kommando.2. De nationale myndigheder overdrager dog den operative og taktiske kommando over og/eller kontrol med deres styrker og personel til EU's øverstbefalende for operationen. EU's øverstbefalende for operationen kan uddelegere sin myndighed.3. Republikken Bulgarien har samme rettigheder og pligter i forbindelse med den daglige styring af operationen som de deltagende EU-medlemsstater.4. EU's øverstbefalende for operationen kan til enhver tid efter høring af Republikken Bulgarien kræve, at Republikken Bulgariens bidrag trækkes tilbage.5. Republikken Bulgarien udpeger en højtstående militærrepræsentant (SMR) til at repræsentere sit nationale kontingent i EU's militære krisestyringsoperation. SMR rådfører sig med EU-styrkens øverstbefalende om alle forhold i forbindelse med operationen og er ansvarlig for den daglige disciplin i kontingentet.Artikel 11Finansielle aspekter1. Republikken Bulgarien afholder alle udgifter i forbindelse med landets deltagelse i operationen, medmindre udgifterne afholdes i fællesskab, således som det er fastlagt i den retsakt, der er nævnt i denne aftales artikel 2, stk. 1, samt i Rådets afgørelse 2004/197/FUSP af 23. februar 2004 om en mekanisme til administration af finansieringen af fælles udgifter i forbindelse med EU-operationer af militær eller forsvarsmæssig betydning [1], jf. dog artikel 12.2. Republikken Bulgarien er erstatningspligtig i henhold til aftalen om styrkernes status, hvis en sådan er indgået, jf. denne aftales artikel 3, stk. 1, såfremt landet kendes ansvarligt for at have pådraget fysiske eller juridiske personer fra de stater, hvor operationen gennemføres, død, personskade, tab eller anden skade.Artikel 12Bidrag til de fælles udgifter1. Republikken Bulgarien bidrager til finansieringen af driftsbudgettet for EU's militære krisestyringsoperation.2. Republikken Bulgariens finansielle bidrag til driftsbudgettet er det mindste beløb af følgende to alternativer:a) den andel af referencegrundlaget for de fælles udgifter, hvormed landets BNI står i forhold til den samlede BNI for alle de lande, der bidrager til operationens driftsbudget, ellerb) den andel af referencegrundlaget for de fælles udgifter, hvormed andelen af landets personel, der deltager i operationen, står i forhold til det samlede personel fra alle de lande, der deltager i operationen.Ved beregningen af stk. 2, litra b), hvor Republikken Bulgarien kun bidrager med personel til det operative hovedkvarter eller styrkehovedkvarteret, er den beregnede andel den, som tredjelandets personel udgør i forhold til det samlede antal af de respektive hovedkvarterers personel. Ellers er andelen det personel, som Republikken Bulgarien har bidraget med til operationens samlede personel.3. Uanset stk. 1 fritager Den Europæiske Union dog principielt tredjelande for betaling af finansielle bidrag til driftsudgifter til en bestemt militær EU-krisestyringsoperation, såfremt:a) Den Europæiske Union beslutter, at det tredjeland, der deltager i operationen, yder et væsentligt bidrag til aktiver


text: og/eller kapacitet, som er af afgørende betydning for den pågældende operation, ellerb) BNI pr. indbygger i det tredjeland, der deltager i operationen, højst svarer til BNI i en af Den Europæiske Unions medlemsstater.4. Der indgås et arrangement mellem den administrator, der er omhandlet i afgørelse 2004/197/FUSP, og de kompetente administrative myndigheder i Republikken Bulgarien. Dette arrangement skal bl.a. omfatte bestemmelser om følgende forhold:a) det pågældende beløbb) arrangementerne i forbindelse med indbetaling af det finansielle bidragc) revisionsproceduren.AFDELING IVAFSLUTTENDE BESTEMMELSERArtikel 13Arrangementer til gennemførelse af aftalenMedmindre andet er fastsat i artikel 8, stk. 5, og artikel 12, stk. 4, indgås de tekniske og administrative arrangementer, der er nødvendige for at gennemføre aftalen, mellem generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik på den ene side og de relevante myndigheder i Republikken Bulgarien på den anden side.Artikel 14Manglende overholdelseHvis en af parterne ikke overholder de forpligtelser, der er omhandlet i de foregående artikler, har den anden part ret til at opsige aftalen med en måneds varsel.Artikel 15Bilæggelse af tvisterTvister om fortolkning eller anvendelse af denne aftale løses med diplomatiske midler.Artikel 16Ikrafttræden1. Denne aftale træder i kraft på den første dag i den første måned, efter at parterne har underrettet hinanden om, at de har afsluttet de nødvendige interne procedurer.2. Denne aftale anvendes midlertidigt fra datoen for undertegnelsen.3. Denne aftale kan ændres på grundlag af en fælles skriftlig aftale mellem de deltagende parter.4. Denne aftale kan opsiges af enhver af parterne ved skriftlig meddelelse til den anden part. Opsigelsen træder i kraft seks måneder efter, at den anden part har modtaget opsigelsen.Udfærdiget i Bruxelles og Sofia, den 24. januar 2005, på engelsk i fire eksemplarer.For Den Europæiske UnionFor Republikken Bulgarien[1] EUT L 63 af 28.2.2004, s. 68.--------------------------------------------------BILAGERKLÆRINGERErklæring fra EU's medlemsstater:De EU-medlemsstater, der inden for rammerne af en EU fælles aktion deltager i en EU-krisestyringsoperation, hvori Republikken Bulgarien deltager, vil, for så vidt deres nationale retssystem tillader det, bestræbe sig på i videst muligt omfang at frafalde eventuelle erstatningskrav mod Republikken Bulgarien for personskade eller død blandt deres personel eller for tingsskade eller tab af materiel, der tilhører dem eller benyttes af EU's krisestyringsoperation, hvis sådan personskade, død, tingsskade eller tab- er forvoldt af personel fra Republikken Bulgarien under udførelsen af dets opgaver i forbindelse med EU's krisestyringsoperation, bortset fra grov uagtsomhed eller forsætlig forsømmelse, eller- er opstået under benyttelsen af materiel, der tilhører Republikken Bulgarien, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU's krisestyringsoperation fra Republikken Bulgarien under benyttelsen af dette materiel.Erklæring fra Republikken Bulgarien:Republikken Bulgarien, der inden for rammerne af en EU fælles aktion deltager i en EU-krisestyringsoperation, vil, for så vidt dens nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver anden stat, der deltager i en EU-krisestyringsoperation, for personskade eller død blandt dens personel eller for tingsskade eller tab af materiel, der tilhører den eller benyttes af EU's krisestyringsoperation, hvis sådan personskade, død, tingsskade


text: eller tab- er forvoldt af personel under udførelsen af dets opgaver i forbindelse med EU's krisestyringsoperation, bortset fra grov uagtsomhed eller forsætlig forsømmelse, eller- er opstået under benyttelsen af materiel, der tilhører stater, som deltager i EU's krisestyringsoperation, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU's krisestyringsoperation under benyttelsen af dette materiel.--------------------------------------------------


text:
 21.4.2009
 DA
 Den Europæiske Unions Tidende
 C 92/1
 KONVENTION
 om centraliseret toldbehandling for så vidt angår fordelingen af de nationale opkrævningsomkostninger, der tilbageholdes, når de traditionelle egne indtægter overdrages til EU's budget
 2009/C 92/01
 DE KONTRAHERENDE PARTER, der er medlemsstater i Den Europæiske Union,
 SOM HENVISER TIL Rådets afgørelse nr. 2007/436/EF, Euratom af 7. juni 2007 om ordningen for De Europæiske Fællesskabers egne indtægter (i det følgende benævnt »afgørelsen«),
 SOM TAGER HENSYN TIL Rådets forordning (EF, Euratom) nr. 1150/2000 af 22. maj 2000 om gennemførelse af ovennævnte afgørelse om egne indtægter (i det følgende benævnt »forordningen«),
 SOM TAGER I BETRAGTNING, at centraliseret toldbehandling og andre forenklinger af toldformaliteterne som defineret i Europa-Parlamentets og Rådets forordning nr. 450/2008 af 23. april 2008 om EF-toldkodeksen (i det følgende benævnt »den moderniserede toldkodeks«) kan medvirke til at skabe gunstige vilkår for handelen,
 SOM TAGER I BETRAGTNING, at enhedsbevillingen som defineret i artikel 1, nr. 13, i Kommissionens forordning (EØF) nr. 2454/93 indebærer de samme fordele for perioden, indtil den moderniserede toldkodeks er trådt i kraft,
 SOM TAGER HENSYN TIL Rådets erklæring af 25. juni 2007 om deling af omkostningerne ved afgiftsopkrævning, om moms og om statistikker under den centraliserede toldbehandlingsordning og Rådets og Kommissionens erklæring af 25. juni 2007 om evaluering af den centraliserede toldbehandlingsordnings funktion,
 SOM TAGER HENSYN TIL artikel 17 og 120 i den moderniserede toldkodeks, hvorved det anerkendes, at afgørelser, der træffes af toldmyndighederne, er gyldige i hele Fællesskabet, samt at resultater af verifikation har retskraft i hele Fællesskabet, og
 SOM TAGER FØLGENDE I BETRAGTNING:
 (1)
 Forvaltningen af centraliseret toldbehandling, der kan kombineres med forenklinger af toldformaliteterne, når varer angives til fri omsætning i én medlemsstat, men frembydes for toldmyndighederne i en anden medlemsstat, indebærer administrative udgifter i begge medlemsstaterne. Dette gør det berettiget at foretage en delvis omfordeling af de opkrævningsomkostninger, der tilbageholdes, når de traditionelle egne indtægter overdrages til fællesskabsbudgettet, jf. forordningen.
 (2)
 Denne omfordeling, der foretages af den kontraherende part, på hvis område toldangivelsen indgives, til fordel for den kontraherende part, på hvis område varerne frembydes, svarer til i alt 50 % af de tilbageholdte opkrævningsomkostninger.
 (3)
 En smidig gennemførelse af omfordelingen af opkrævningsomkostningerne kræver, at der indføres særlige procedurer i form af en konvention mellem de kontraherende parter.
 (4)
 Denne konvention anvendes af de kontraherende parter i overensstemmelse med deres respektive nationale love og procedurer.
 ER BLEVET ENIGE OM FØLGENDE:
 KAPITEL I
 ANVENDELSESOMRÅDE OG DEFINITIONER
 Artikel 1
 1. I denne konvention fastlægges de procedurer vedrørende omfordeling af opkrævningsomkostningerne i forbindelse med overdragelse af egne indtægter til EU's budget, som de kontraherende parter skal anvende i tilfælde af centraliseret toldbehandling som defineret i artikel 106 i den moderniserede toldkodeks, når varer angives til fri omsætning i én medlemsstat, men frembydes for toldmyndighederne i en anden medlemsstat.
 2. De procedurer, der er omhandlet i stk. 1, finder også anvendelse, når begrebet centraliseret toldbehandling kombineres med forenklinger, som indføres under den moderniserede toldkodeks.
 3. De procedurer, der er omhandlet i stk. 1, finder også anvendelse i relation til


text:
enhedsbevillingen som defineret i artikel 1, nr. 13, i Kommissionens forordning (EØF) nr. 2454/93 med henblik på overgang til fri omsætning.
 Artikel 2
 I denne konvention forstås ved:
 a)
 »tilladelse«: en tilladelse udstedt af toldmyndighederne, der giver tilladelse til frigivelse af varer til fri omsætning ved det toldsted, der er ansvarligt for det sted, hvor indehaveren af tilladelsen er etableret, uanset ved hvilket toldsted, varerne frembydes
 b)
 »udstedende toldmyndigheder«: de toldmyndigheder i den deltagende medlemsstat, der giver tilladelse til frigivelse af varer til fri omsætning ved det toldsted, der er ansvarligt for det sted, hvor indehaveren af tilladelsen er etableret, uanset ved hvilket toldsted varerne frembydes
 c)
 »toldmyndigheder, der yder bistand«: de toldmyndigheder i den deltagende medlemsstat, der bistår de udstedende toldmyndigheder med at føre tilsyn med proceduren og frigivelsen af varerne
 d)
 »importafgifter«: told, der skal betales ved import af varer
 e)
 »opkrævningsomkostninger«: de beløb, som medlemsstaterne er bemyndiget til at tilbageholde i henhold til artikel 2, stk. 3, i afgørelsen eller en tilsvarende bestemmelse i en anden senere afgørelse, som måtte erstatte den.
 KAPITEL II
 FASTLÆGGELSE OG OMFORDELING AF OPKRÆVNINGSOMKOSTNINGERNE
 Artikel 3
 1. Den medlemsstat, hvor de udstedende toldmyndigheder er hjemmehørende, meddeler den medlemsstat, hvor de toldmyndigheder, der yder bistand, er hjemmehørende, elektronisk eller, hvor denne mulighed ikke foreligger, på anden hensigtsmæssig vis de relevante oplysninger om de opkrævningsomkostninger, der skal omfordeles.
 2. De toldmyndigheder, der yder bistand, meddeler de udstedende toldmyndigheder følgende:
 a)
 navn og adresse på den myndighed, der har kompetence til at modtage de i stk. 1 omhandlede oplysninger
 b)
 oplysninger om den bankkonto, som de opkrævningsomkostninger, der skal omfordeles, skal indbetales til.
 3. De relevante oplysninger, der er omhandlet i stk. 1, er følgende:
 a)
 identifikation af tilladelsen
 b)
 den dato, hvor de konstaterede egne indtægter krediteres i overensstemmelse med artikel 9 og 10 i forordningen
 c)
 de egne indtægter, der overdrages, under hensyn til mulig tilbagebetaling eller efteropkrævning af importafgifter
 d)
 de opkrævningsomkostninger, der tilbageholdes.
 Artikel 4
 De opkrævningsomkostninger, der skal omfordeles af den medlemsstat, hvor de udstedende toldmyndigheder er hjemmehørende, til den medlemsstat, hvor de toldmyndigheder, der yder bistand, er hjemmehørende, skal svare til halvtreds procent (50 %) af de tilbageholdte opkrævningsomkostninger.
 Artikel 5
 1. Betalingen af det beløb, der er omhandlet i artikel 4, skal finde sted i den måned, hvor de konstaterede egne indtægter krediteres i overensstemmelse med artikel 9 og 10 i forordningen.
 2. Der opkræves morarente af det afgiftsbeløb, der er omhandlet i stk. 1, fra den dag, hvor den fastsatte frist udløber, og indtil den dag, betalingen finder sted.
 Morarenten er den rentesats, som Den Europæiske Centralbank har anvendt i forbindelse med sin seneste væsentlige refinansieringsaktion inden den første kalenderdag i det pågældende halvår (referencesatsen), plus to procentpoint.
 For så vidt angår en medlemsstat, hvor de udstedende toldmyndigheder er hjemmehørende, og som ikke deltager i tredje fase af Den Økonomiske og Monetære Union, er referencesatsen den tilsvarende sats fastsat af medlemsstatens centralbank. I dette tilfælde fastsættes referencesatsen på det niveau, der var gældende på første kalenderdag i


text:
det pågældende halvår, med virkning for de følgende seks måneder.
 KAPITEL III
 BILÆGGELSE AF TVISTER
 Artikel 6
 Enhver uoverensstemmelse mellem de kontraherende parter i forbindelse med fortolkningen eller anvendelsen af denne konvention løses i videst mulig omfang ved forhandling. Hvis der ikke findes en løsning inden tre måneder, kan de berørte kontraherende parter efter fælles aftale vælge en mægler til at løse uoverensstemmelsen.
 KAPITEL IV
 GENNEMFØRELSE OG AFSLUTTENDE BESTEMMELSER
 Artikel 7
 1. Generalsekretæren for Rådet for Den Europæiske Union er depositar for denne konvention.
 2. Den Europæiske Unions medlemsstater kan blive kontraherende parter i denne konvention ved at deponere et ratifikations-, accept-, godkendelses- eller tiltrædelsesinstrument hos generalsekretæren for Rådet for Den Europæiske Union, når de interne procedurer, der kræves til vedtagelse af denne konvention, er tilendebragt.
 3. Denne konvention træder i kraft 90 dage efter, at den sidste signatarstat har erklæret at have opfyldt alle nødvendige interne procedurer til vedtagelse af konventionen. Indtil da kan enhver medlemsstat, der har opfyldt disse procedurer, imidlertid erklære, at den vil anvende konventionen i sine forbindelser med de medlemsstater, der har afgivet en tilsvarende erklæring, for så vidt angår bestemmelserne i denne konvention.
 4. Alle administrative ordninger mellem medlemsstaterne vedrørende omfordeling af opkrævningsomkostninger i situationer, som falder ind under denne konvention, afløses af bestemmelserne i denne konvention fra den dato, hvor den finder anvendelse mellem de pågældende medlemsstater.
 Artikel 8
 1. Enhver kontraherende part kan foreslå ændringer af denne konvention, navnlig når denne part lider alvorlige budgetmæssige tab som følge af anvendelsen af denne konvention. Eventuelle foreslåede ændringer sendes til den i artikel 7 omhandlede depositar, der meddeler dem til de kontraherende parter.
 2. Ændringer vedtages ved fælles overenskomst mellem de kontraherende parter.
 3. Ændringer, der vedtages i overensstemmelse med stk. 2, træder i kraft i overensstemmelse med artikel 7.
 Artikel 9
 Denne konvention tages op til vurdering af de kontraherende parter senest tre år efter anvendelsesdatoen for den moderniserede toldkodeks og kan om nødvendigt ændres på basis af denne vurdering i henhold til artikel 8.
 Artikel 10
 1. Enhver kontraherende part kan opsige denne konvention ved at underrette generalsekretæren for Rådet for Den Europæiske Union derom.
 2. Opsigelsen træder i kraft 90 dage efter den dato, på hvilken generalsekretæren har modtaget notifikationen om opsigelse.
 Til bekræftelse heraf har undertegnede befuldmægtigede underskrevet denne konvention.
 Udfærdiget i Bruxelles, den tiende marts to tusind og ni i ét originaleksemplar på bulgarsk, dansk, engelsk, estisk, finsk, fransk, græsk, irsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed, og idet originalen deponeres i Generalsekretariatet for Den Europæiske Unions arkiver.
 Voor de regering van het Koninkrijk België
 Pour le gouvernement du Royaume de Belgique
 Für die Regierung des Königreichs Belgien
 За правителството на Република България
 Za vládu České republiky
 For regeringen for Kongeriget Danmark
 Für die Regierung der Bundesrepublik Deutschland
 Eesti Vabariigi valitsuse nimel
 Thar ceann Rialtas na hÉireann
 For the Government of Ireland
 Για την Κυβέρνηση της Ελληνικής Δημοκρατίας
 Por el Gobierno